Gənclər “Karabakh is Azerbaijan!” YouTube kanalının fəaliyyət planını müzakirə ediblər | İctimai.Az\n25.06.2020 - 21:02 726\n“Azərbaycan Diaspor Könüllüləri”nin təşəbbüsü ilə yaradılan “Karabakh İs Azerbaijan!” adlı YouTube kanalının fəaliyyət planının müzakirəsinə həsr olunmuş videokonfrans keçirilib.\nVirtual tədbirdə Diasporla İş üzrə Dövlət Komitəsinin şöbə müdiri Vüqar Məmmədov, Dövlət Komitəsinin əməkdaşı, “Azərbaycan Diaspor Könüllüləri” proqramının koordinatoru Bəxtiyar Rəhimov, Türkiyənin Adana şəhərində yaşayan, Çukurova Universitetinin teatr bölümünün rəhbəri, Xalq artisti Cahangir Novruzov, diaspor könüllüləri, Kanada, Türkiyə və Rusiyada yaşayan gənc soydaşlarımız iştirak ediblər.\nTədbirdə çıxış edən Vüqar Məmmədov və Cahangir Novruzov gəncləri salamlayaraq kanalın gələcək fəaliyyəti ilə bağlı öz fikirlərini bölüşüblər. Natiqlər “Karabakh İs Azerbaijan!” YouTube kanalının yaradılmasını yüksək qiymətləndiriblər, bu istiqamətdə əhəmiyyətli işlərin aparılacağını bildiriblər, gənclərə milli-mənəvi dəyərlərimizə sadiq qalmalarını tövsiyə ediblər, Qarabağ tarixi və mədəniyyəti ilə bağlı faktları gənclərin diqqətinə çatdırıblar.\nMüzakirələr zamanı konfrans iştirakçıları müxtəlif fikirlərlə çıxış ediblər və maraqlı təkliflər irəli sürüblər.\nVideokonfransı yekunlaşdıran Bəxtiyar Rəhimov tədbirə qoşulan qonaqlara və iştirakçılara minnətdarlığını bildirib. O, qeyd edib ki, yeni növ koronavirus pandemiyası dövründə mütəmadi olaraq diaspor könülllüləri ilə online konfranslar təşkil edilib. Lakin ilk dəfə olaraq xaricdə yaşayan gənc soydaşlarımız da videomüzakirələrə qatılıblar ki, bu da tədbirin əhəmiyyətini daha da artırır. Sonda gələcəkdə də belə müzakirələrin keçirilməsinin zəruriliyi qeyd edilib.


Bəs siz? – Qənirə Paşayevadan yeni yazı – EtikXəbər\nGənclər arasında həyatdan şikayətlənənləri eşidəndə hər zaman bu hekayəni xatırlayıram və mütləq onlara danışıram. Təəssüf ki, bugünkü gənclərin xeyli hissəsinin ən böyük problemi psixoloji zəiflikdir. Həyatdan qorxmaq lazım deyil, hər zaman problemlərlə, çətinliklərlə mübarizə aparmaq lazımdır və ən əsası öz gücünə inanmaqdır. Bir zamanlar hər şeydən davamlı olaraq şikayət edən, hər gün həyatının nə qədər bərbad olduğundan gileylənən bir qız vardı. Həyat ona görə çox pis, gərgin, mürəkkəb və çətin idi və davamlı savaşmaqdan, mübarizə aparmaqdan yorulmuşdu. Bir problemi çözər-çözməz digər bir problem qarşısına çıxırdı. Gənc qızın bu gileyləri qarşısında peşəsi aşbazlıq olan atası ona bir həyat dərsi verməyi qərara alır. Bir gün onu özü ilə mətbəxə aparır. Üç ayrı qazanları su ilə doldurur və ocağın üstünə qoyur. Qazanlardakı sular qaynamağa başlayınca, bir qazana bir kartof, digərinə bir yumurta, sonuncusuna da qəhvə çəyirdəklərini atır. Daha sonra qızına bir söz demədən gözləməyə başlayır. Qızı da heç bir şey anlamasa da bu fəaliyyəti seyr edir və sonunda qarşılaşacağı şeyi görməyi gözləyir. Amma o qədər səbirsiz idi ki, bir neçə dəqiqə sonra sızlamağa və atasından daha nə qədər gözləyəcəklərini soruşmağa başlayır. Atası onun bu israrlı suallarına cavab vermir. İyirmi dəqiqə sonra adam qazanların altındakı atəşi söndürür. Birinci qazandan kartofu çıxarır və bir boşqaba qoyur. İkincisindən yumurtanı çıxarır, onu da başqa bir boşqaba qoyur. Daha sonra son qazandakı qəhvəni bir fincana boşaltdır.\nQızına dönərək soruşur: “Nə görürsən?”\n“Kartof, yumurta və qəhvə”, deyə qızı ironiya ilə cavab verdi.\n“Bir də daha yaxından bax”, – atası dedi, – Kartofa toxun”.\nQız deyiləni etdi və kartofun yumşalmış olduğunu söylədi.\n“Eyni şəkildə yumurtanı da yoxla.”\nQız qabığını soyduğu yumurtanın qatılaşdığını gördü. Ən sonunda ata qızının qəhvədən bir qurtum içməsini söylədi. Söyləniləm edən qızın üzünə qəhvənin nəfis dadıyla bir gülümsəmə yayıldı. Amma yenə də bütün bunlardan bir şey anlamamışdı.\n“Bütün bunların anlamı nədir, ata?”\nAtası kartofun da, yumurtanın da, qəhvə çəyirdəklərinin də eyni sıxıntını yaşadıqlarını, yəni eyni qaynar suyun içində qaldıqlarını deyərək əsl hikməti anlatmağa başlayır. “Amma qızım onların hər biri bu sıxıntı qarşısında fərqli-fərqli reaksiyalar verdilər. Kartof daha öncə sərt, güclü və güzəştsiz görünürkən, qaynar suyun içinə girincə yumşaldı və gücdən düşdü. Yumurta isə çox kövrək idi, incə qabığın içindəki mayeni qoruyurdu. Amma qaynar suda qalınca yumurtanın içi sərtləşdi, qatılaşdı. Ancaq qəhvə çəyirdəkləri bambaşqaydı. Qaynar suyun içində qalınca özləri dəyişdiyi kimi, suyu da dəyişdirdilər və ortaya tamamilə yeni bir şey çıxdı.”\n“Sən hansısan?”, – deyə ata qızından soruşdu. Bir sıxıntı ilə üzləşdiyində hansı reaksiyanı verəcəksən? Kartof kimi yumuşalıb əziləcəksən, yumurta kimi qəlbini də qatılaşdıracaqsan?\nYoxsa qəhvə çəyirdəkləri kimi başına gələn hər olayın duyğularını yetkinləşdirməsinə və həyatına ayrı bir dad qatmasına izn verəcəksən?”\nMətbuat Şurası: Mitinqi işıqlandıran jurnalistlərə qarşı hər hansı insident qeydə alınmayıb


[b]Türkiyəli voleybolçu 5 aydır “Lokomotiv”dən maaş ala bilmir[/b]\nTürkiyəli voleybolçu 5 aydır “Lokomotiv”dən maaş ala bilmir\n“Lokomotiv”dən daha bir voleybolçunun ayrılacağı dəqiqləşib. Apasport.az saytının məlumatına görə, Türkiyə millisinin toppaylayıcısı Özgə Kırdar Cemberçinin də yaşaması sual altında olan kluba qayıtmayacağı dəqiqləşib.\nMüqaviləsi mayın sonunda başa çatacaq voleybolçu karyerasını vətənində davam etdirməkdə maraqlıdı. Lakin o, hələlik hansısa komanda ilə razılığa gəlməyib.\nCemberçi bunadək isə “Lokomotiv”dən əmək haqqını almaq istəyindədi. Çünki son 5 ayın maaşını almayan toppaylayıcı digər komanda yoldaşları kimi “dəmiryolçular”ın müqavilənin şərtlərini yerinə yetirməyəcəyi halda şikayət edəcəyi gözləniləndi.\nQeyd edək ki, ondan öncə Brenda Kastillonun da 800 min dollara yaxın borcu olan Bakı təmsilçisindən getdiyi dəqiqləşmişdi.


Yunanstan millisinin futbolçuları ağır qezaya düşdü: ölen var - Azadliq Xeber\nYunanstan millisinin futbolçuları ağır qezaya düşdü: ölen var\n30.03.2015 / 18:12 xeber –\nYunanıstanın futbol üzrə milli komandasının futbolçuları ölümlə nəticələn ağır-yol nəqliyyat hadisəsi törədib. Lent.az-ın Xarici KİV-lərə istinadən məlumatına görə, dünən Macarıstan ilə keçirilən oyundan sonra milli futbolçulardan Vabgelis Maros, Yannis Fetfasidis və Panagiotis Taçsidisin olduqları avtomobil taksi ilə toqquşub. Qəza nəticəsində taksi sürücüsü hadisə yerində keçinib. Futbolçular xəstəxanaya yerləşdirilib.\nYunanıstan Futbol Federasiyasıda faktı təsdiqləyib və oyunçularının həyatı risklərinin olmadığını vurğulayıb.


16:29 23.02.2021 509\nBu barədə Redaktor.az-a Fövqəladə Hallar Nazirliyindən bildirilib.\nMəlumata görə, İctimai Şuraya vətəndaş cəmiyyəti institutlarının seçkidə iştirak barədə müraciətləri 26 fevral 2021-ci ilin tarixindən 3 aprel 2021-ci il tarixinədək edilə bilər.\n- İctimai Şurada üzvlüyə Azərbaycan Respublikası Fövqəladə Hallar Nazirliyi işçilərinin namizədlikləri irəli sürülə bilməz.\n5. namizədin fövqəladə hallar sahəsi üzrə təcrübəyə və ya biliyə malik olmasını sübut edən sənədin (əmək kitabçası və digər təsdiqedici sənədlərin) surəti.\n- İctimai Şuraya seçkidə seçici qismində iştirak etməsi üçün hər bir vətəndaş cəmiyyəti institutu iki təmsilçisinin namizədliyini irəli sürməlidir;\n3. vətəndaş cəmiyyəti institutunun dövlət qeydiyyatını təsdiq edən sənədin surəti;\n4. vətəndaş cəmiyyəti institutunun nizamnaməsinin surəti.\nNamizədlərin və seçicilərin qeydiyyatı məsələsinə Azərbaycan Respublikası fövqəladə hallar nazirinin əmri ilə yaradılmış seçki komissiyası tərəfindən baxılır. Qeydiyyat üçün sənədlər elektron formada ([email protected]) elektron poçt ünvanına göndərilməlidir.


Kulis.az "Sözün Güneyi" layihəsindən Nizami adına Ədəbiyyat İnstitutunun əməkdaşı, Güney Azərbaycan ədəbiyyatının tədqiqatçısı, filologiya elmləri doktoru Esmira Fuadla müsahibəni təqdim edir.\n- Esmira xanım, çağdaş Güney Azərbaycan ədəbiyyatı hansı spesifik cəhətlərinə görə diqqət çəkir?\n- Bu gün Güney Azərbaycanda ədəbi prosesə ötəri bir göz atsaq, modern, postmodern, metamodern, avanqard ədəbiyyatın gəlişməsinin, klassik, yazarların ənənəvi ədəbiyyatı yeni yanaşma üsulu ilə çağdaşlaşdırmaq cəhdlərinin şahidi olarıq. Yəni, 21-ci əsrin birinci rübündə yeni ədəbi cərəyanlarının hər biri Güney ədəbiyyatı üçün aktualdır. Tərz, üslub fərqinin, inkar və istehza elementlərinin, yenilənmə cəhdlərinin, “struktur və stil özəlliyinin, bədən və ruh anlayışının, insan və təbiət münasibətlərinin, dəyərlərə təkrar baxışın və interpretasiyasının, yer və göy sevgisi arasındakı harmoniyanın itməsi, doqmaların dağıdılması” məsələlərinin ədəbi müstəviyə gətirilməsinin şahidiyik...\nƏdəbi əsərlərin dilində üç yön özünü göstərir. Yazarlardan bəziləri Anadolu türkcəsində, bəziləri Quzey Azərbaycanda mövcud olan ədəbi dildə, bəziləri isə ortaq türkcədə yazmağa üstünlük verirlər.\nSualınızın cavabını Məhəmmədrza Ləvayinin fikirləri ilə tamamlamaq istəyirəm: “Kimliyi inkar edilən, şiddət və assimilyasiyaya məruz qalan Güney Azərbaycan ədəbiyyatçısı özünü ədəbiyyatda qorumağa çalışır, ədəbiyyatını həm dil, həm də fəza baxımından qorumaq üçün cəhd edir, həm Quzey, həm də Türkiyə ədəbiyyatına yanaşır, amma hər ikisindən də fərqlənir, eyni zamanda Güneydəki müqavimət ədəbiyyatının Quzey Azərbaycan və Türkiyə ədəbiyyatından ətkilənir və bir ayrıcalıq, özəllik daşıyır... Bunlar hamısı türk ədəbiyyatıdır. Buna görə də, Güney ədəbiyyatı həm Türkiyə, həm də Quzey Azərbaycandan çox şeylər alır... Sadəcə dil deyil, düşüncə də alır və... Güney ədəbiyyatının bəzi xüsusiyyətləri Latın Amerikası ədəbiyyatı ilə oxşardır...\nTərcümə əsərləri xalqların bir-birini daha yaxından tanımasına, yazarların həmin əsərlərdən faydalanmasına vəsilə olur. Dünya ədəbiyyatından, tarix və mədəniyyətin müxtəlif sahələrini əhatə edən örnək əsərlərin ana dilinə çevrilərək oxuculara sunulması Güneydə ədəbi prosesin hər zaman diqqət mərkəzində olub. Güney Azərbaycanda bu sahədə də çox iş görülüb və bir tərcümə hərəkatı başlanıbvə hızla gəlişməkdədir”.\n- Cənubda şeir ənənəsi güclü olub. Bu ənənənin modernizasiya prosesi necə gedir?\n- İstər forma, istərsə də məzmunca, içərik baxımından da modern şeirdə bu prosesə ilk başlayan Əlirza Nabdil Oxtay olub. Böyük anlayışları, qlobal düşüncələri qapsayan imgələr, obrazlar yaradan Oxtayın şeirləri içərik baxımından azad, sərbəstdir, bədiiliyi, poetikası, şeirsəlliyi ilə də klassik şeirdən büsbütün fərqlidir. Beləliklə, Oxtayın başlatdığı və bu gün Vətən, bağımsızlıq, milli kimlik, ayrılıq, Güney türklərinin haqq və hüquqlarının təmini və s. məsələləri hədəfə alan çağdaş dövr türk şeirində çeşidli mövzular yer alır, ənənəvi klişe və standartlardan uzaq bir şəkildə inkişaf edir. Çağdaş dövrün şairləri “insan” yaradacaq, ruhunu təlatümə gətirəcək şeirlər yazmaq, bu mövzuları qapsamaq üçün həyatın dibinə enir, siyasətin təkcə görünən tərəflərinə deyil, eyni zamanda görünməzlərinə, pərdəarxasına baş vurur, məişətin alt qatını, insanın gündəlik həyatda yaşadıqlarını, getdikcə gəlişib inkişaf edən elmin, texnikanın yeniliklərini, hətta mətbəxdə baş verənləri belə, ütüsüz-boyasız, tamamilə yeni bir formada modern şeirə gətirirlər. Məhz bu yanaşma sonucunda Dr. Hüseyn Süleymanoğlu “Bilimsəl”, Ziba Kərbasi “Nəfəs”, Nadir Əzhəri “Donuq şeir planı”, son zamanlar isə “Arəstə mücərrəd” adlandırdığı öz “Nano” şeirini, Məlihə Əzizpur, Ərgin Avşar, Məsud Haray “Flash fiction - Fləş fikşn”, minimalist, başqa sözlə kibriti şeir və öykülər yazaraq Güneydə dinamik inkişaf edən yeni şeirdə xüsusi tərz yaradırlar.\nQısacası, bu gün Güney Azərbaycanın gənc şairləri bəzən bircə söz də fırtına qopara bilər amacıyla “Avangard şeir”ə daha çox maraq göstərir, orta və yaşlı nəsil yazarları isə həm ənənəvi, həm yeni, sərbəst-modern şeirə üstünlük verməklə maraqlı mövzuları fərqli biçimdə ifadə etməyə, istənilən yerindən açıb oxuduqda maraqlı ola biləcək modern əsərlər yaratmağa çaba göstərirlər. Araşdırmaçı Hümmət Şahbazi, Nasir Merqatı, Həmid Nitqi, Həmidə Rəiszadə Səhər, Hadı Qaraçay, Kiyan Xyav, Saleh Ətayı, Həmid Şəhanəqi, İsmayıl Mədədi Ülkər, Nıgar Xyavı, Məhəmmədrza Ləvayı və Lalə Cavanşıri modern şeirin özəlliklərini məniməsəyən şairlər olaraq dəyərləndirir.\n- Nəsr sahəsində daha konkret nələrdən və kimlərdən danışmaq olar?\n- Bir ulusun ruhu onun sənət növlərində, özəlliklə ədəbiyyatında imkanlar kəşf edərək, özünü göstərə bilir. Güney Azərbaycan ədəbiyyatında yeni bir dalğa, güclü nəsr-düz yazı örnəkləri ərsəyə gətirən yazarlar nəsli yetişib. Nasir Mənzuri, Vali Gözətən, Kiyan Xiyav, Fəriba Vəfi, Həmid Arğış, Rüqəyyə Kəbiri, Vəhid Məliki, Məmmədrza Ləvayi, Hamid Əhmədi, Tağı Fazili, Əziz Səlami, Əlirza Zihəqq, Əli Daşqın, Aqşin Ağkəmərli, Güntay Gəncalp, Eyvaz Taha, Əli Nurvəş Çağla, Nadir Paşa, Səhər Xiyavi, Sara Turi, Ruqəyyə Əbdüli Sazaq və b. yazarlar bu gün ciddi nəsr yaradıcılığı ilə məşğuldurlar.\n1990-ci ildən etibarən start götürən modern ədəbiyyat dalğaları hələ şeirin uzun əsrlərdən bəri hökm sürən klassik formasını və məzmununu dağıtmaqla yanaşı, özünü keçmişdə çox nadir hallarda yazılmış roman, povest, hekayə, dramaturgiya və nəsr janrında da sınadığını bildirən Ərəstu Mücərrədi, Nasir Mənzurinin “Avava”, “Qaraçuxa”, Ə.M.Ağdaşlının “Şaman”, Əhməd Xeyrullapurun “Alzaymer”, Saleh Ətayinin “Mənim adlarım”, Ərəstu Mücərrədinin “İtən kölgələr”, Rüqəyyə Kəbirinin “Evim”, “Yerdən uca torpaq”, “Quşlar daha qorxmurlar”, “Aclıq baratası”, Elçin Həsənzadənin “Qıl körpüsü”, Vəhid Məlikinin “Adsızlar”, “İyirmi birinci qərnin mərəzi”, Hafiz Xiyavinin “Alça gözündən gəlsin” romanlarını, Eyvaz Tahanın “Qurşun hardan açıldı” povestini, Kiyan Xiyavın “İydə bulvarı”, Davud Dustdarın “Hobbana”, Hamid Əhmədinin “Tutmaz tora”, “Tapılmaq üçün itmək”, “Bir dialektik həcc yolçuluğu”, Qəfur İmamizadənin “Qırmızım”, “Sümükləri qalmışdı”, Saleh Ətayinin “Don Kixot və Dəli Domrulun körpüsü”, İsmayıl Xürrəminin “Ayaq üstə ölülər”, Rza Kaziminin “Bu şəhər üstdən şeytan toruna oxşayır”, “O it mənə baxırdı”, Rəsul Qədirinin “Ölməzlik” hekayə-öykü toplularını modern ədəbiyyatın örnəkləri sayır...\nƏli Daşqının “Kor bayquş”, “O da məndim, bu da mənəm”, Əli Nurvəş Çağlanın “Dəlilərin sevgisi” və “Niyar karvanı”, Ülkər Ucqarın “Balıqçı əllərinə doğru” romanları, Həmid bəy Arğışın (Rüstəmi) “80 il hekayəmiz”, Araz Əhmədoğlunun “Son tüfəng”, Züleyxa Nailin (Siyaməkxani Bozqurd) “Sızanaq”, N.Sübhinin “Soyuq gecə” hekayə topluları, Elyar Poladın, Nadir Paşanın silsilə öyküləri, Mirmusa Haşıminin “Bir əsgərin xatirələri” xatirə-romanı da son çağ Güney nəsrinin uğurlu örnəklərindən sayıla bilər.\nGüneydə ana dilinin ən incə özəllikləri dilçi alim, qüdrətli yazar Nasir Mənzurinin irihəcmli “Avava” və “Qaraçuxa” romanlarının sətirlərində sərgilənir.\n- Əlifba məsələsi qarşılıqlı oxunmada bizə çox mane olur. Razısınızmı?\n- Əlbəttə, əlifba fərqi o taylı-bu taylı Azərbaycan ədəbiyyatını yaradan aydınların bir-birinin əsərlərini oxumasına çətinlik törədib və bu gün də törədir. Arxiv materiallarının çox hissəsi bu nədənlə oxucuların əksəriyyətinin üzünə bağlıdır. İndi də orfoepiya məsələsi çıxıb gündəmə.\n- Nə qədər maneələr olsa da, cənubda ədəbi mühit də var, kitablar da çıxır və şimaldan şeirlər, hekayələr, hətta romanlar əski əlifbaya uyğunlaşdırılaraq yayılır.\n- Bu, günün reallığıdır və istənilən qədər örnəklər saya bilərəm... Güneydə artıq münbit ədəbi mühit formalaşıb...\n- Şimali Azərbaycan ədəbiyyatının Cənuba təsiri barədə nə deyə bilərsiniz?\n- Sözsüz ki, Güney ədəbiyyatına Quzey yazarlarının əsərlərinin, buradakı ədəbi dilin təsiri böyükdür. Keçən əsrin 50-60-cı illərindən başlayaraq bu ətkilənmə daha çox olub. B.Q.Səhəndin, K.M.Sönməzin, H.M.Savalanın, 1946-cı il hadisələrindən sonra Quzeyə pənah gətirən Ə.Tudə, S.Tahir, B.Azəroğlu, M.Gülgün, H.Bülluri, İ.Cəfərpur, Ə.Hüseyni və b. yaradıcılığında Quzey Azərbaycan ədəbiyyatının, daha çox Səməd Vurğunun və buradakı ədəbi dilin təsiri aydın hiss olunur.\nBu gün isə bütövlükdə o taylı-bu taylı ədəbiyyatın bir-birinə təsiri qaçılmazdır. Hətta deyərdim ki, artıq balans Güney ədəbiyyatının xeyrinə dəyişib, çünki Güneydə gəlişən söz sənəti son çağda daha orijinal əsərlərlə gündəmi tutur, sınırları sürətlə aşır, uluslararası yarışmalarda Fəriba Vəfi, Ruqiyyə Kəbiri, Ülkər Ucqar, Qafur İmamizadə kimi yazarlar önəmli ödüllərə sahiblənirlər…\n- Cənubda həm də milyonlarla potensial oxucu və tamaşaçı var... Bir anlıq düşünəndə ki, biz o auditoriyaya maneəsiz çıxa bilsək, nələr olar, adam lap həyəcanlanır...\n- Çox doğru söyləyirsiniz. Güney xalqı bütün zamanlarda Quzey ədəbiyyatına və burada mövcud olan həyata, yaşam tərzinə maraq göstərib. İctimai-siyası məsələlərdə, mühüm tarixi mərhələlərdə Güney türkləri Quzeyin arxasınca gedib, Bakının simasında daim özlərinə arxa, dayaq görüb, ümid yeri sanıblar. Şairləri milli bayrağımızı, dövlətimizi öyüblər, ədəbiyyatımızın alovlu təbliğatçısı olublar. B.Vahabzadə, Y.Səmədoğlu, R.Rövşən, V.Səmədoğlu, R.Behrudi, B.Vəziroğlu, S.Səxavət, İ.Yaşar, Ə.Ol, M.Yaqub və digər yazarlarımızın əsərlərini böyük tirajla çap edərək yayıblar. Amma təəssüf ki, bu gün də Güneydə hər əsərə çap azadlığı verilmir. Örnək olaraq deyə bilərəm ki, “Güney Azərbaycanda çağdaş ədəbi proses” kitabımın yayımına İrşadi-İslam idarəsi rəsmi şəkildə icazə vermədi, amma “Söz sərrafı Şəhriyar” monoqrafiyam 2019-cu ildə Tehranda əski əlifbada çap olundu.\n- Gəlin, yenə konkret imzalar üzərində dayanaq. Müasirlərimizdən başqa kimləri oxumağı məsləhət görərdiniz?\n- Ustad Şəhriyarı və klassikləri, Səhənd, Rza Bərahəni, Səməd Behrəngi, Qulamhüseyn Saidi (Gövhər Murad), Nasir Mənzuri, Əliza Nabdil Oxtay, Əziz Səlami, Heydər Bayat, Nigar Xiyavi, Məhəmmədrza Ləvayi, Ruqiyyə Kəbiri, Vüqar Nemət, Hümmət Şahbazi, Hadi Qaraçay, Oqtay Vətənxah, Əkrəm Dorosti, Süsən Nəvadeye Rəzi, Ramin Cahangirzadə, Məsud Haray, Rəsul Qədiri, Məhəmməd Abedinpur və adlarını çəkə bilmədiyim digər yazarların əsərlərini oxuyuram və oxumağı önərirəm.\n- Xanım yazarların aktivliyi də ürəkaçan faktdır. Onlardan Ruqiyyə Kəbiri kimi Bakıda kitabı çıxanlar da var.\n- Eyvaz Tahanın Ruqiyyə Kəbiri haqqında deyir: “Şeirin hələ də baş alıb getdiyi bir vaxtda nəsr çatışmazlığımız göz qabağındadır; həm elmi nəsr, həm də bədii nəsr. Dəfələrlə demişəm: demokratik bir toplumun yazı janri nəsrdir. Özəlliklə bədii nəsr. Ruqəyyə Kəbirinin öyküləri, romanları estetik həzzi ilə yanaşı bu baxımdan önəmlidir. Son vaxtlar güneydə onun qədər professional bədii nəsr yazan olmamışdır. Buna vətəndaş toplumun gerçəkləşməsinə doğru atılan addım kimi baxmalıyıq.” Bu fikirlər son dərəcə obyektiv dəyərləndirmədir. Səkinə Purhəsən, Məlihə Əzizpur, Ülkər Ucqar, Fəriba Vəfi, Nigar Xiyavi və digər xanım yazarların da kitabları Bakıda “Qanun” nəşriyyatında yayınlanıb.\n- Həm də Güneydən gəlib Bakıda yaşayan imzalarımız var: Dalğa Xatınoğlu, Ümid Nəccari, Sayman Aruz və başqaları...\n- Dalğa Xatınoğlu, Ümid Nəccari, Sayman Aruz - hər üçü ədəbiyyatda öz sözlərini deməyi bacarmış qələm adamlarıdır. Aruz həm şeir yazır, həm də “Yüz il inqilab” adlı nəsr əsəri də məlumdur. Dalğa Xatınoğlu və Ümid Nəccari isə yalnız şeirlər yazır. Dalğa “Heç nəyini sevdim” şeirində çox səmimidir, sətirlərdə yansıtdığı sevgi doğaldır, təmənnasızdır, riyasız-boyasız, süni bər-bəzəksiz özünü bədii ifadədir. Dalğanın dəniz tək dərin hisslərinin sözlə ifadəsinə inanmamaq mümkün deyil... Sevdalanmış gənclərin etirafları canlı, sadə, həm də özəldir:\nUtanırdı, qulağıma söylədi astaca,\nYalnız bir qulağım eşidəcək qədər asta: “Sevirəm”.\nAh bə,- bağırdım: - Bu sayaq sevməyini sevdim.\nÜzülürdü, üzünü üzümə söykədi astaca,\nYalnız bir gözüm görəcək qədər yaxın...\nDişləyib daddım gözündən saçan ışıq şüasını,\nÖzü kimi duzlu-duzlu gəlirdi göz yaşı...\nAh bə, - bağırdı - Mən sənin heç nəyini sevdim...\n- Eyni zamanda, sizin akademiyada və Azərbaycan Yazıçılar Birliyində müvafiq şöbə və bölmələr də var.\n- Bəli, AMEA-da Cənubi Azərbaycan ədəbiyyatı şöbəsi var ki, burada 1976-cı ildən bəri Güney ədəbiyyatı ardıcıl, həm də sistemli şəkildə araşdırılır. AYB-də də uzun illər Balaş Azəroğlunun, bu gün isə Sayman Aruzun başçılıq etdiyi eyni adlı şöbə fəaliyyət göstərir.\n- Cənubda tənqid və ədəbiyyatşünaslıq nə yerdədir?\n- Güney Azərbaycan ədəbiyyatının çox önəmli qolu olan ədəbi tənqidin gəlişməsi ədəbi fikirdə özünü göstərən elmi-nəzəri problemləri öyrənmək, həmin problemləri, çatışmazlıqları tədqiq etməklə bağlıdır. Yaranan əsərlər haqqında obyektiv fikirlərə söykənən yazılar, qərəzsiz dəyərləndirmə əsasında, obyektiv yanaşma ilə qələmə alınan məqalələr, polemika və diskussiyalar yönləndirici funksiyası ilə ədəbiyyatşünaslıq, ədəbi tənqid sahəsində böyük rol oynayır. Gəncəli Səbahinin silsilə ədəbi-tənqidi məqalələrinin yer aldığı “Şeirimiz zamanla addımlayır” kitabı bu yöndə ən gözəl örnəkdir.\n20-ci əsr Güney ədəbiyyatşınaslığı, eləcə də ədəbi tənqid sahəsindəki boşluğu Ustad Məhəmmədhüseyn Şəhriyarın əsərlərinin araşdırılması sonucunda ərsəyə gələn tədqiqat əsərləri qismən də olsa, doldurmaqdadır. İranda və Güney Azərbaycanda ardıcıl olaraq Şəhriyarın yaradıcılığını sevə-sevə tədqiq edən ədəbiyyatşünas alimlərdən həyatda olanları - Böyük Nik Əndiş Nobər, Nüsrətulla Fəthi Atəşbəyli, Lütfulla Zahidi, Əhməd Kaviyanpur, Cəmşid Əlizadə, Əbülfəz Əli Məhəmmədi, Hümmət Şahbazi, Məhəmməd Rəhmanifər, Məhəmməd Rasipur, Ələkbər Radpur, Məryəm Müşərrəf və başqaları bu gün də öz tədqiqatlarını davam etdirir və ədəbi tənqidin gəlişməsinə öz töhfələrini verirlər.\nQeyd edək ki, 20-ci əsr Güney Azərbaycan ədəbiyyatında poema janrının öyrənilməsi və tədqiqi məsələləri də daha çox ustad Şəhriyar və onun sənət möcüzəsi - “Heydərbabaya salam” poeması ilə bağlıdır. İran və Güney Azərbaycan şeirinin və ədəbi tənqidin ünlü simaları İrəc Mirzə, Məlik üş-şüara Bahar, Əbdüləli Karəng, Mehdi Rövşənzəmir, Əli Zəhri, Nüsrətulla Fəthi Atəşbəyli, Seyid Məhəmmədhüseyn Mübəyyin, Yəhya Şeyda, Böyük Nik Əndiş və b. şairin həyatı, zəngin poeziyası və özəlliklə “Heydərbabaya salam” poeması haqqında fikirlər söyləmiş, araşdırmalar aparmışlar.\nKeçən əsrin sonlarında və 2010-cu illərdə Çağdaş Güney Azərbaycan aydınlarını ən çox düşündürən məsələ ölkədə məhz professional ədəbiyyatın yarana bilməməsinin səbəbləri idi. Çağdaş dövrün ünlü şairləri - Hadi Qaraçay, Səid Muğanlı, Nadir Əzhəri, Hümmət Şahbazi, dr. Hüseyn Süleymanoğlu, Ruqiyyə Kəbiri, Kiyan Xiyav, Məlihə Əzizpur, Elşən Böyükvənd, Qadir Cəfəri və b. bunun səbəbini Güney Azərbaycan ədəbiyyatında bu gün yeri daha çox hiss edilən tənqidçilərin olmamasında və ədəbi tənqid xarakterli yazıların azlığında görürlər. “Yəni, özəlliklə gənc yazıçı nəslinin daha da güclənməsi üçün tənqidçinin olması çox önəmlidir. Çünki tənqidçi yazılan əsərlə oxucu arasında bir körpü kimi sayılmaqdadır və yaranan hər sənət türü özəlliklə ədəbi əsərlərin yeni qazanclarına yol açar. Bu gün bu boşluq getdikcə daha da hiss olunmaqdadır (Məlihə Əzizpur)”.\nÇağdaş ədəbiyyatda imzası olan hər bir qələm adamına qısqanclıq duyğusu ilə yanaşmadan yüksək dəyər verməyi bacaran, ədəbi-tənqidi fikirlərini məqalə və kitablarında sərgiləyən Nasir Mənzuri, Hümmət Şahbazi, Əziz Səlami, Eyvaz Taha, Nadir Əzhəri, Səid Muğanlı, Məlihə Əzizpur, Əkbər Azad, Həmid Arğış, Əli Daşqın, Rza Həmraz və b. bu boşluğu aradan qaldırmaqdadırlar.\n- Sizcə, niyə bu gün Azərbaycan şeirində sovet zamanındakı kimi cənub mövzusu yoxdur?\n- Zəngin tarixə malik qədim türk yurdu Azərbaycan iki imperiya dövləti - İran və Rusiya arasında bölünsə də, mədəniyyətimizin milli-bəşəri və dünyəvi dəyərlər əsasında zənginləşməsinə heç vaxt əngəl törədə bilmədilər və ədəbi-tarixi ənənələrə söykənən söz sənətimizdə yüksək mənəvi-əxlaqi dəyərlər, bədii-estetik ideyalar yenə də ədəbiyyatın mövzusuna çevrildi. Nəticədə Quzey Azərbaycanda M.F.Axundzadə, C.Məmmədquluzadə, M.Ə.Sabir, C.Cabbarlı, M.S.Ordubadi, S.Rəhimov, S.Vurğun, M.İbrahimov, S.Rüstəm, R.Rza kimi müqtədir yazarların Cənub mövzusunda yaratdığı ənənələri 20-ci əsrin 50-80-cı illərində Azərbaycan poeziyasında B.Vahabzadə, N.Xəzri, Ə.Kürçaylı, Q.Qasımzadə, N.Həsənzadə, A.Zeynallı, C.Novruz, M.Araz, X.Rza, habelə Güney Azərbaycandan Bakıya pənah gətirən və yaradıcılığı bilavasitə Güneylə bağlı olan B.Azəroğlu, Ə.Tudə, S.Tahir, M.Gülgün, H.Billuri, İ.Cəfərpur və b. uğurla davam etdirdilər. Bu yazarlar böyük Vətənin Arazın o tayındakı parçasını, orada yaşayan soydaşlarımızın həyatı, mübarizə tarixi, yaşam tərzi, adət-ənənələri, mifoloji görüşləri, folkloru və s. məsələləri əks etdirən və böyük tarixi-ictimai, ədəbi-mədəni və bəşəri əhəmiyyət kəsb edən müxtəlif janrlı əsərlər yaradaraq ədəbiyyatımızı daha da zənginləşdirdilər. Bu günün prizmasından baxdıqda, həmin prosesin ləngidiyini görürük. Bəlkə də səbəbi bu taydan o taya gedən yolların qısalmasında, iki əsrə yaxın sürən özləmin sona çatmasında, ayrılıq dərdinin sakitləşməsində axtarmalıyıq. Ya da yuxarıdan göstərişin gəlməsi lazımdır. Axı, bizlər nə qədər möhtəşəm işlərə imza atsaq da, eyni zamanda “Ura!” psixologiyası ilə yaşamağı, əmrlərə boyun əyməyi sevirik. İnanın, əgər sabah ən yuxarı səviyyədə dəstək verilsə, yazarların əksəriyyəti qələmə sarılacaq və Güney Azərbaycan mövzusunda möhtəşəm əsərlər yaratmaqda yarışa girəcəklər!..\n- Lakin əksinə, cənublu şairlər Qarabağdan şeirlər, hətta poemalar yazırlar...\n- Heç şübhəsiz, Birinci Qarabağ savaşında yaşanan faciələr, işğal, əsirlik və itkinliklər, ağrılı olaylar Güney və Quzey ədəbiyyatına necə yansımışdısa, 44 günlük İkinci Qarabağ savaşı, dünyanı heyrətdə qoyan Şuşa zəfəri və bir də Qarabağın, Şuşanın simvoluna-simgəsinə çevrilən Xarıbülbül gülü, beləcə, ən qısa zamanda ədəbiyyatın mövzusuna çevrildi. Təbrizli şair Rəsul Qədiriyə, eyni zamanda Bəhram Əsədiyə Xarıbülbül və Ağabəyim ağa ilə bağlı kədərli əhvalatı danışdım, yeni əsər üçün ən gözəl mövzu olduğunu söylədim. Bəhram bəy eyni adlı şeir, Rəsul bəy isə Qarabağa və Xarıbülbülə həsr elədiyi və 30 iyunda Kulis.az-da yayınlanan “Xarıbülbül” poemasını qələmə aldı... “Xarıbülbül” poeması Sizin saytda yayımlandığından Bəhram bəyin eyni adlı şeirini oxucularınızın diqqətinə sunuram:\nİllər oldu ayrılığın,\nİtirdinmi arı, bülbül?\nYoxsa köksünü deşdimi?\nAyrılığın xarı, bülbül?\nÖzün qəfəsə çalmışdı,\nBoynu bükülü qalmışdı,\nÇox etmişdi zarı bülbül...\nCanın sıxdı qanlı qəfəs,\nAzadlığa etdi həvəs,\nQulaqları ala bir səs,\nDüşürürdü darı bülbül...\nOtuz il, hicranın sonu,\nÇağırdı bir sevən onu,\nGördü vətən ordusunu,\nÇiçəkləndi xarı bülbül...\nİlin gözəl çağlarında,\nGözəl Şuşa dağlarında,\nAxtarıram yarı bülbül...\nYar-yar deyə yara çatdın,\nŞəkəri şərbətə qatdın,\nAy Allahım, nə yaratdın?|\nYarı çiçək, yarı bülbül...\nŞükür olsun yaradana,\nBalaya qovuşdu ana\nYoxlar oldu “Sınmaz” fəna,\nAldı ələ varı bülbül...\nQeyd edim ki, Arazın hər iki qıyısında yazarlarımız hələ də susmayıblar. Şanlı əsgərlərimizin, ordumuzun, igidlərimizin, milli qəhrəmanlarımızın ədəbiyyatda daha parlaq obrazını yaratmaq əzmi ilə qələmlərini sınamaqda davam edirlər.


Tələbələrə Ofisdaxili İş Təklif Olunur - Tezbazar.az\nElan kodu: 785769\nBeynəlxalq transmilli holdinq tələbələrə ofisdaxili iş təklif olunur. -Komandanı idarə etmək, işləri və layihələri yönləndirmək, görüşlər keçirmək, əlaqələr qurmaq. -Təşkilati və idarəçilik işlərin həyata keçirilməsi. -İşgüzar sənədləşdirmə işlərinin həyata keçirilməsi. -Görüşlər keçirmək, əlaqələr qurmaq. -İş prossesində yeni təkliflərin irəli sürülməsi və həyata keçirilməsi. Namizədə tələblər: -Cinsi: Kişi və ya qadın . -Təhsili: ali . -Yaş həddi: 22-47 yaş arası . -Analitik düşünmə və problem həll etmə qabiliyyəti. -Vəziyyətə tez uyğunlaşa bilmə qabiliyyəti. İş qrafiki— həftə içi (10:00 – 17:00) şənbə qısaldılmış iş günü, bazar istirahət. Namizədlərdən CV formaların nergiz222282@gmail.com adresinə göndərmələri tələb olunur . Ünvan:28 may Süleyman Rəhimov 179a.\nReklam meneceri teleb olur\nev alqi satqisi turlar avia biletler kohne tikili yeni tikili h2h elanlar samsung galaxy 75 62 teze qiymeti dubay iphone ezilmis masinlar ucuz masinlar sebet.az turlar.az kondisioner ustasi ilkin odenissiz kreditle masinlar ilkin odenissiz kredit telefon planset ilkin odenissiz arenda masinlar vaz yataq desti cin nomreler


Bu şəxslərə elektron vəsiqənin verilməsi qaydası DƏYİŞDİ – QƏRAR – Yenicag.Az\nAna Səhifə Cəmiyyət Bu şəxslərə elektron vəsiqənin verilməsi qaydası DƏYİŞDİ – QƏRAR\nYeni Çağ Media Qrupu – Fevral 26, 2021 - 22:21\nNazirlər Kabineti “Ailə kəndli təsərrüfatının uçotunun aparılması Qaydaları”nda dəyişiklik edib.\nYenicag.az xəbər verir ki, qərara əsasən, ailə kəndli təsərrüfatının uçotunu müvafiq ərazilər üzrə bələdiyyə orqanları həyata keçirirlər.\nAilə kəndli təsərrüfatının başçısı uçota durmaq üçün müvafiq ərazi bələdiyyəsinə ərizə ilə müraciət edir. Ailə kəndli təsərrüfatının başçısının və üzvlərinin şəxsiyyətini təsdiq edən sənədlərin surətləri ərizəyə əlavə edilir.\nƏrizədə aşağıdakı məlumatlar göstərilir:\nAilə kəndli təsərrüfatının adı və ünvanı;\nAilə kəndli təsərrüfatının başçısının və üzvlərinin fərdi identifikasiya nömrələri;\nAilə kəndli təsərrüfatı üzvlərinin təsərrüfata üzv olma tarixləri (gün, ay, il), fəaliyyətə başladıqları və fəaliyyətlərini dayandırdıqları (gün, ay, il), məşğul olduqları iş və ya peşələri (vəzifələri).\n“Ailə kəndli təsərrüfatının üzvlərinə onların statusunu, əmək fəaliyyətini və əmək stajını təsdiq edən vəsiqənin forması və verilmə Qaydası”nda da dəyişikliklər edilib.\nBundan başqa, müvafiq ərazi üzrə bələdiyyə tərəfindən bu Qaydada qeyd olunan məlumatlar EKTİS-ə daxil edildikdən sonra uçota alınmış ailə kəndli təsərrüfatı üzvünün vəsiqəsi bələdiyyənin vəzifəli şəxslərinin gücləndirilmiş elektron imzası ilə təsdiqləndikdən sonra EKTİS tərəfindən real vaxt rejimində nömrə verilir və ailə kəndli təsərrüfatı üzvünün elektron üsulla real vaxt rejimində əldə etməsi imkanı təmin olunur.\nAKT üzvünün soyadı, adı, atasının adı, doğulduğu tarix və məşğul olduğu iş ilə bağlı məlumatlar dəyişdikdə AKT başçısı yeni vəsiqənin alınması üçün müvafiq ərazi üzrə bələdiyyəyə müraciət edir. Yeni vəsiqə AKT üzvünə bu Qaydanın 3.1-ci bəndi ilə müəyyən edilmiş qaydada və formada 5 gün müddətində verilir.\nMüəyyən edilib ki, bu Qərar qüvvəyə minənədək ailə kəndli təsərrüfatı üzvlərinə kağız formada verilmiş vəsiqə elektron vəsiqəyə bərabər tutulur. Kağız formada verilmiş vəsiqə itirildikdə, məhv olduqda və ya yararsız hala düşdükdə, ailə kəndli təsərrüfatı üzvünə elektron formada yeni vəsiqə təqdim edilir. Eyni zamanda, uçota alınmış ailə kəndli təsərrüfatı üzvlərinin statusu, əmək fəaliyyəti və əmək stajı barədə məlumatlar 6 (altı) ay müddətində yerli özünüidarəetmə orqanları tərəfindən “Elektron kənd təsərrüfatı” informasiya sisteminə əlavə edilir.


17:11 19 İyul 2018 Oxunub : 8567\nDİN Mətbuat Xidmətinin Quba rayonunda regional qrupundan AzVision.az-a verilən məlumata görə, iyulun 14-də Quba Rayon Polis Şöbəsinin əməkdaşları tərəfindən keçirilən əməliyyat-axtarış tədbirləri nəticəsində 2016-cı il mayın 31-də rayonun Qırmızı Qəsəbəsi ərazisində yerləşən evlərin birinə qanunsuz daxil olaraq soyğunçuluq etməkdə şübhəli bilinən şəxs saxlanılıb. Keçirilən tədbirlərlə cinayəti törətməkdə şübhəli bilinən Quba rayon sakini, əvvəllər məhkum olunmuş Faiq Xanməmmədov saxlanılaraq polis şöbəsinə gətirilib.\nF.Xanməmmədovun ətrafında aparılan tədbirlərlə onun digər cinayət əməlinin də üstü açılıb. Belə ki adı çəkilən şəxs və digər istintaqa məlum olmayan şəxslərlə birlikdə cari ilin iyunun 25-də Quba rayonunda yerləşən “Nizami” adına olan parkın ərazisində ictimai qaydanı kobud şəkildə pozaraq, cəmiyyətə açıqca hörmətsizlik ifadə etməklə park ərazisində olan rayonun I-ci Nügədi kənd sakini S.Qurbanova qarşı xuliqanlıq edərək, sonuncunu nalayiq söyüşlərlə təhqir etmişlər, yumruq və təpik zərbələri endirməklə onun sağlamlığına zərər vurmuşlar.\nSaxlanılan F.Xanməmmədovun və digər şəxslərin başqa cinayət hadisələrində iştirak edib-etməmələri araşdırılır. Faktlarla bağlı F.Xanməmmədovun barəsində Quba RPŞ-də cinayət işi açılıb. Hadisədə iştirak etmiş digər şəxslərin müəyyən olunaraq saxlanılması istiqamətində zəruri tədbirlər davam etdirilir.


2021, 17 İyun, Cümə axşamı, Bakı vaxtı 01:24\nGeorgia -- KGB Cafe with Soviet Interior in TBilisi, Oct2009\nSon on illiklərdə Federal Təhlükəsizlik Xidmətindən çıxanlar biznesdə mövqelərini əhəmiyyətli dərəcədə möhkəmlədiblər. Onlar dövlət torpaqlarını bölüşdürür, sahibkarlara «krışalıq» eləyir, «strateji əhəmiyyətli» şirkətlərə nəzarəti əllərinə alırlar. Rusiya jurnalistləri Andrey Soldatov və İrina Boroqan 2010-cu ildə bu haqda kitab yazıblar: «Yeni zadəganlıq: Rusiyada polis dövlətinin bərpası və KQB mirası». Kitab Böyük Britaniyada çap olunub, rus dilinə tərcümə edilməyib. «Forbes» jurnalı kitabdan bəzi parçaları çap edib.\nEHTİYATDAKI ZABİTLƏR, İŞ BAŞINA!\nPutinin gəlişi xüsusi xidmət orqanları veteranlarının bütöv bir nəslinə hakimiyyət eşelonuna qayıtmaq şansı verdi. Onlar universitetlərdə və telekanallarda, banklarda və nazirliklərdə yüksək mövqelər tutdular. Xüsusi xidmət orqanlarının yetirmələri mundirlərini işgüzar kostyumlarla əvəzləyib hakimiyyətin diqqətini yönəltdiyi bütün yerlərdə yerləşməyə başladılar, beləcə, yeni sahiblərinə sədaqət andı içənlər bəzən də gizlin şəkildə özlərinə işlədilər.\nÇEKİSTİN KÖHNƏSİ OLMUR\n«Keçmiş çekist olmur” deyənlər yanılmırmış. Guya istefaya çıxmış xüsusi xidmət orqanlarının bir çox zabiti biznesə, kütləvi informasiya vasitələrinə və vətəndaş sektoruna agent kimi göndərildilər, amma onlar əvvəlki kimi FTX-yə tabeydilər. Bu məqsədlə xüsusi evfemizmdən istifadə olunurdu – fəaliyyətdə olan ehtiyat zabiti.\n1998-ci ildən həmin zabitlərin - ezamiyyətdəki əməkdaşların aparatı da yaradıldı. Fəaliyyətdə olan ehtiyat agentlərin statusu dövlət sirri sayılır, bunu ifşa etmək qanunla qadağandır. FTX-nin bu məxfi zabitlər ordusu cəmiyyətdən gizlədilir. Onlar tamam məxfi işləyir, rəhbərliyə hesabatlar göndərir, yeni əməkdaşları «verbovat» edirlər. Bu sahədə nə qədər zabitin işlədiyini təxmin etmək çətindir, amma onların sayı yəqin ki, minlərlədir.\nTELEKANAL RƏHBƏRİ TERROR ƏMƏLİYYATINA RƏHBƏRLİK EDİRMİŞ\n2002-ci ildə general Aleksandr Zdanoviç (o hərbi əks kəşfiyyatda işləyib və FTX-nin rəsmi baş tarixçisi olub) Rusiya Dövlət Televiziya və Radio Şirkətinə baş direktorun müavini gəlir. Əvvəlcə Zdanoviçin şirkətin təhlükəsizliyinə cavabdeh olacağı deyilsə də, tezliklə məlum olur ki, onun səlahiyyətləri qat-qat böyükdür.\n2002-ci ilin oktyabrında terrorçular «Nord-Ost» müziklinin tamaşası zamanı Dubrovkadakı teatrı ələ keçirəndə Zdanoviç jurnalistlərə hadisələri necə işıqlandırmaları barədə təlimat verirmiş.\nBöhranın kəskin məqamında isə o rəsmən əməliyyat qrupuna daxil olur – beləcə o eyni anda, həm təhlükəsizlik, həm də xəbər xidmətində çalışırmış.\n2004-cü ilin sentyabrında Beslandakı məktəb ələ keçiriləndəsə kitab müəllifləri Zdanoviçi həmlədən iki saat öncə şəhərin küçələrində görüblər. Generalı Beslana xüsusi xidmət orqanları çağırıbmış, o həmin vaxt da telekanalın rəsmi əməkdaşıydı.\nMÜSƏLMANLARA KİM NƏZARƏT EDİRDİ\nFəaliyyətdəki ehtiyat zabitlərin heç də hamısı yüksək vəzifələrdə təmsil olunmayıblar. Onların çoxu məqsədyönlü şəkildə diqqət mərkəzində olmaqdan qaçıb, hətta müəyyən güc-ixtityar sahibi olsa belə. Misal üçün, Mixail. Onun əllidən artıq yaşı, asiyalı üz cizgiləri, sadə maneraları və adi bir kostyumu var. O kimə desən bənzəyir. Bircə FTX əməkdaşından başqa. Tatardır, gənclikdə ideoloji baxışlarına görə “KQB”-yə gedib.\nKaryerasının əvvəlində o Özbəkistandakı islamçı hərəkata nəzarət edib. SSRİ dağlından sonra isə onu Moskvaya keçirdiblər, FTX-nin mərkəzi aparatına, onun ixtisaslaşdığı sahə terrorçuluqla mübarizə departamentinin karına gəlib. Birinci Çeçen müharibəsindən sonra onu Moskvaya qaytarıblar. 2000-ci illərin ortasında o polkovnik olur və fəaliyyətdə olan ehtiyat zabit kimi Moskva hökumətinə göndərilir, orda müsəlmanlarla bağlı siyasətə rəhbərlik edir. Meriyada işlədiyi dönəmdə etnik icmalarda agentləri “verbovat” edir, islamçı tendensiyaları müşahidə edir, informasiya toplayır və onu FTX-yə ötürür.\nİŞ İKİ, MAAŞ BİR\n“KQB”-dən miras qalmış qaydalara görə, fəaliyyətdə olan ehtiyat zabitlər bir yerdən maaş almalıdırlar. FTX-dəki maaş ezam olunduğu şirkətdəkindən çoxdursa, fərqi həll etmək agentin öz öhdəsinə buraxılırdı. Yox, əgər FTX-dəki maaş azdırsa, şirkətdən alınan maaşın artığını Xidmətə qaytarmaq lazım idi. Zabit bunu istəmirdisə (əksər hallarda belə də olurdu), ona FTX-dəki maaşından imtina təklif olunurdu.\nBaşqa şirkətə işləməyə gedəndə əməkdaşlar FTX-yə loyallıqlarını qoruyurdular. Amma fəaliyyətdə olan ehtiyatdakı zabitlər kapitalizmin vüsət aldığı zaman işlədikləri şirkətlərin maraqlarına daha artıq loyal münasibət bəsləməyə başladılar, nəinki doğma idarəyə. Bəzi hallarda şirkətə əsas başçıları kimi baxır, FTX-yə isə qiymətli informasiyalar və şəxsi əlaqələr mənbəyi kimi yanaşırdılar.\nBöyük olmayan şirkətlərə göndərilən əməkdaşlar (onlar əsasən mayor və ya polkovnik olurdular) adətən FTX-yə loyallıqlarını qoruyur, maaşdan isə imtina etmirdilər. Onlar xüsusi xidmət orqanlarında karyeralarını davam etdirmək istəyirdilər. Əksinə ehtiyatdakı generalları iri şirkət və banklara göndərən kimi az vaxtda böyük miqdarda maaşın qabağında general maaşlarını unudurdular. Və təqaüd yaşında olan, karyerasını başa vurmuş generallar FTX-də biznesin hökmlü təmsilçilərinə çevrilirdilər.\nZabitlər nəsli arasındakı gərginliksə artırdı. Rütbəcə böyüklərin sıxışdırdığı gənc əməkdaşlar yuxarıların yaxşı vəziyyətini görəndə ümidsizliyə qapılırdılar.\nPolkovnik və mayorlar generallara üstünlük yaradan bu siyasətdən şübhələnməyə başladılar.\nFTX-nin bir polkovniki kitab müəlliflərinə bildirib:\n“Başlıca problem iki maaşla bağlı köhnə maddədir. Məni tez-tez gizli işlərə göndərirdilər. Mən də qabaqca rəsmi işimi yerimə yetirməli, sonra isə FTX üçün işləməli, gecələr agentlərlə görüşməliydim. Bəs onda niyə ikinci maaşı verməkdən imtina edirdilər?”\nTORPAQ SAHİBİ FTX\nFTX çox böyük torpaq sahibiydi. Rublyovkadakı bağlar rəsmən dövlətə məxsus olsa da, xüsusi xidmət orqanları onlardan elə uzun müddətə istifadə edirdilər ki, faktiki özlərininki sayırdılar.\n2006-cı ildə Dövlət Dumasının deputatı Viktor Alksnis öyrənir ki, 2003-2004-cü illərdə dövlət xüsusi şəxslərə Rublyevo-Uspenskiy şosesində 40 hektar torpaq verib – 80 sahə. Bu sahələrdən 38-i rəhbərliyin razılığı ilə FTX-nin maddi-təminat idarəsinin fondundan götürülübmüş.\nSOTU 5 DOLLARA TORPAQ ALMAĞIN SXEMİ\nTorpaq FTX-nin keçmiş və fəaliyyətdə olan yüksək rütbəlilərinə verilibmiş. Alksnisin sözlərinə görə, torpaq sadə sxem üzrə verilirmiş: sorğu məktubu, ona razılıq cavabı və sahibkar dəyişirmiş. Məsələn, iqtisadi təhlükəsizlik Xidməti rəisinin müavini Aleksandr Fyodrov bu cür edib. O rayon başçısının adına ərizə göndərib və ərizəyə FTX maddi-təminat idarəsinin rəisi Semyenenko adından torpağın ona verilməsi ilə bağlı xahişi də əlavə edib.\nSənədləri araşdırarkən kitab müəllifləri müəyyən ediblər ki, satılması mümkün olmayan, dövlət mülkiyyətində olan torpağı FTX-nin iqtisadi təhlükəsizlik Xidmətindən Aleksandr Fyodrov, sərhəd nəzarəti departamentinin rəisi Mixail Şkuruk, MDB-də Antiterror Mərkəzinin rəhbəri (bu vəzifə FTX direktorunun müavini vəzifəsinə bərabərdir) Mılnikov alıb. Özü də sotunu 5 dollara!\nFTX ƏMƏKDAŞLARI AVROPA MƏHKƏMƏLƏRİNDƏ\nGenerallar elit rayonlarda pulsuz torpaq hədiyyə aldıqları bir vaxtda aşağı rütbəlilər arasında narazılıq artırdı. Maaşla bağlı yeni qaydaların tətbiqi zamanı isə gərginlik qaynar həddə çatdı. Yeni qaydalara görə, FTX-də inzibati işlərdə çalışanlar məxfi işləyənlərdən 2,2 dəfə çox maaş almalıydılar.\n2008-ci ildə FTX zabitləri rəhbərliyi məhkəməyə verməyə başladılar. Onlar Rusiya qanunvericiliyinə uyğun mənzil və müavinətlər tələb edirdilər. Bunun cavabında FTX-də yüksək vəzifəliləri belə iddialardan qorumaq məqsədilə departament yaradıldı.\n2008-ci ildəsə Xidmətin bir neçə zabiti Avropa İnsan Haqları Məhkəməsinə müraciət edib, onlar FTX-nin diskriminasiya siyasəti apardığını bildiriblər.\nBu işlə bağlı ilk hökm 2010-cu il yanvarın 14-də elan olundu, məhkəmə iddiaçıların tərəfində durdu.\nFTX DİREKTORU VƏ YAXINLARI\nFTX direktoru Nikolay Patruşevin oğlu Andrey “Rosneft” şirkətində direktorlar şurası sədrinin məsləhətçisidir. 2007-ci ildə prezident Putin 26 yaşlı Patruşevi “Vətən qarşısındakı xidmətlərinə görə” ordeni ilə təltif edib. Buna qədər o cəmi yeddi ay “Rosneft”də, üç ilsə FTX-nin iqtisadi təhlükəsizlik Xidmətində işləmişdi.\nElə eyni gündə Nikolay Patruşevin qardaşı Viktor (7 il “Meqafon” şirkətində işləyib) Dostluq ordeni alıb.\nQiymətli torpaq sahələri əldə edən, bahalı maşınlarda gəzən, dövlət mükafatları alan Rusiyanın yeni təhlükəsizlik xidmətinin əməkdaşları təkcə vətənə xidmət etmirlər, onlar həm də güc-ixtiyar sahibi oyunçular, kadr dəyişiklikləri ilə bağlı qərarlara təsir, dostlarını və qohumlarını hakimiyyətdə irəli aparmaq gücünə qadirdirlər.\nTərcümə etdi Şahnaz Bəylərqızı


525-ci Qəzet - Tüdor sülaləsinin uğurları və bədbəxtliklər seriyası - Telman Orucov\nTüdor sülaləsinin uğurları və bədbəxtliklər seriyası - Telman Orucov\n"Onlar onun cəsədini götürdülər. Qiymətli cəsədini palçıqdan qaldırdılar, onun xeyli yarası var idi və bədənindən qan axırdı. Onlar onu Londona, kraliçaya göndərdilər. İngilis kraliçası Katerina demişdi ki, o, qənimət kimi kralın cəsədini istəyir. Onun paltarlarını soyundurdular, ölü dilənçi kimi o, ayaqyalın idi. Müharibə çirki kimi onu sürüyürdülər və onun cəsədini sonra arabaya qoydular. İngilis kraliçası onun ölü cəsədini qənimət kimi istəmişdi və indi bu qənimətə artıq malikdir".\nKraliça Katerinaya həlak olmuş Şotlandiya kralı Ceymsin paltarlarını gətirdilər. O, hirslə demişdi ki, kralın başının gətirilməsi göstərişini vermişdi, əvəzində isə onun paltarlarını gətiriblər. Katerina IV Ceymsin qanlı köynəyini Fransada olan ərinə göndərdi.\nŞotlandiya üzəridəki qələbə xəbəri barədə Katerinanın məktubunu Fransada olan kral ikili hisslə qarşıladı. Birincisi, onun tacı xilas olunmuşdu, buna sevinirdi, ikincisi isə Katerina köhnə düşmən üzərində qəti qələbə çalmışdı, onun özünün nail olduqları isə elə bir təsir bağışlamırdı və Şotlandiya üzərindəki qələbə ilə müqayisədə xeyli kiçik görünürdü, bu isə onda qısqanclıq yaratmaya bilməzdi.\nIV Ceyms (1473-1513-cü illər) 1488-1513-cü illərdə Şotlandiya kralı olmuşdu. O, özündən əvvəlki kral III Ceymsin oğlu idi. 1503-cü ildə İngiltərə kralı VII Henrinin qızı Marqaretə evlənmişdi, bu ittifaq Styuart sülaləsinin üzvünü ingilis taxt-tacına gətirib çıxarmışdı.\nIV Ceyms VIII Henri ilə mübahisədən sonra ordu toplayıb, İngiltərəyə müdaxilə etmişdi, bu vaxt məğlub olmuş və Flodden təpəsində 9 sentyabr 1513-cü ildə öldürmüşdü.\nMarqaret heç vaxt Katerinanı buna görə bağışlamayacaqdı, bu dəhşətli hadisəni heç vaxt unutmayacaqdı.\nFransada da Harri döyüşü udmuşdu, buna cavab olaraq Katerina ona yazırdı ki, onun özünün zəfəri kimi, o da döyüşdə qalib gəlmişdir. Əslində, Katerinanın qələbəsi kral Henrininkindən daha əhəmiyyətli və böyük idi. Kraliça lovğalanırdı ki, o istəyirmiş ki, Marqaretin ərinin kəsilmiş başını Henriyə göndərsin, lakin onun ingilis məsləhətçiləri bu hərəkətin qarşısını almışdılar. O, Ceymsin beyninə duz doldurub, hədiyyə kimi ərinə göndərmək istəyirmiş. Deyəsən, bu qadın qədim misirlilərin faraonların cəsədinin mumiyalaşdırılması texnologiyası ilə səthi də olsa, tanış imiş.\nKaterina Marqaretə görə daha artıq barbar idi, barbardan da pis idi. Bu, onun yeznəsinin cəsədi idi, kralın müqəddəs cəsədi idi. Marqaret artıq bir dul qadın kimi qalmışdı. Yalnız qəddar adam kralın meyitini öz xalqına göndərməz ki, ona layiq olduğu şərəfli bir matəm keçirilsin. Yalnız vəhşi heyvan ovunu yeyir. Katerina artıq Marqaret üçün bacı deyildi. Ölü cəsədini parçalayan bir monstr idi. O, onun vaxtilə qardaşı olan bir adamı və onun arvadı olan bu quzğunu nə vaxtsa görəcəkdir. Əgər Marqaret kraliça olsa və onun oğlu taxt-tacı əldə etsə, güman ki, o, yenə də onların dəstəyinə və köməyinə ehtiyac duyacaqdır. Əri ona məhz belə göstəriş vermişdi: "Böyük qadın ol və heç də ağılsız qız olma". Katerina isə onun qardaşının ölüm yatağından kənarda oturub, bacısının, baldızının ərinin öldürülməsinə göstəriş vermişdi. Marqaret ona nifrət edirdi.\nTomas Hauard əvvəllər Marqaretin böyük dostu olsa da, indi onun ölümcül düşməni idi, onun yazıq ölkəsinə müdaxilə etməklə qələbə çalmışdı. Onlar Hauardın qalib ordusunun qarşısını necə kəsəcəkdilər, o, Liplisqoudakı kraliça sarayına da yürüş edə bilərdi. Tomas Hauard həm də şotland ənənələrini yaxşı bilirdi, bacardığı qədər tez gələ bilərdi ki, onun kiçik şotland kralını hələ tac qoyulmamışdan əvvəl anasının əlindən alsın.\nNəhayət, Marqaretin dəstəsi Stirlinqə çatdı, burada otu və suyu olan at damı onları gözləyirdi. Şəhərdə komendant saatı qoyulmuşdu və şəhər qapıları bağlanmışdı. Barabançılar kralı salamlamaq marşını səsləndirdilər. Qapılar açıldı və onlar atlarını içəri sürdülər. Marqaret jestlə məğlubiyyəti və Ceymsin həlak olmasını adamlara bildirdi. "Bu, sizin kralınızdır" deyə kiçik oğlan uşağını onlara göstərdi. Körpə isə mühafizəçinin qolları üstündə yatırdı. "Kral V Ceyms".\nHər bir kəs Marqaretə baxırdı, lakin o, heç nə deyə bilmirdi. O, elan etdi ki, "Məğlubiyyət ümidsizlik demək deyildir, ölüm hər şeyin sonu demək deyildir. Şotlandiya böyük gələcəyə malikdir. Bu, həqiqət olmaya bilər. Biz ümidsizləşmişik, bu, hər şeyin sonu deməkdir və mən gələcəyi necə qurmaq olduğunu bilmirəm. Kral ölmüşdür. Allah kralı hifz etsin".\nOnlar Şotlandiyanın nə vaxtsa malik olduğu ən böyük döyüşçü krallardan birini itirmişdilər.\n1513-cü ilin payızı\nMarqaret Stirlinq qəsrindən böyük lordların ailələrinə dəvətnamə göndərdi ki, onlar Ceymsin taclanmasına gəlsinlər. Onların yarısı artıq həyatda yox idi. Bütöv krallıqda yalnız 15 lord sağ qalmışdı. Şotlandlar ölkə əhalisinin yarısını itirmişdilər.\nBu körpənin yalnız 2 yaşı var idi.Lakin tale Marqaretin oğlu Ceymsin üzərinə ağır əlini qoymuşdu. Adamlar sakitcə deyirdilər: "Allaş kralı hifz etsin". Atası haqqında isə deyirdilər ki, "Allah ona mərhəmət göstərəcəkdir, onu öz səltənətinə aparacaqdır". Kiçik uşağın üzərinə ağır yük qoyulsa da, Marqaretin əri Ceyms ölü kral idi və onun cəsədi oğurlanıb, çox uzaqlara aparılmışdı.\nMarqaret dişini dişinə sıxıb, iki vərəq kağızda Katerinaya - İngiltərənin regentinə və onun bədbəxtliyinin yeganə müəllifinə məktub yazdı. Marqaret ona nifrət edirdi, onu öz qardaşı Arturun ölümünə görə təqsirkar hesab edirdi. Marqaret inanırdı ki, Katerina onun atasını da şirnikləndirmişdi ki, ona ərə getsin. İndi isə o, qızın kiçik qardaşı olan kralı əsir götürmüşdü və onu öz doğma bacısının əleyhinə hərəkətə sövq edirdi. Marqaret onu İngiltərə və Fransa arasındakı, İngiltərə ilə Şotlandiya arasındakı müharibələrə görə və hər şeydən əvvəl öz ərinin ölümünə görə təqsirləndirirdi. O, Marqaretin dinc həyatının və ölkəsinin düşməni idi.\nKaterina isə Marqaretə yazırdı ki, "İngiltərəyə göndərilən cəsəd kralınkı deyildir". Marqaretin xahiş barədəki məktubu ümidsizlikdən xəbər verirdi. Şotlandiyanın yeni kralı V Ceyms öz ölkəsində anası ilə birlikdə qalacaqdı, atasının meyiti oğurlansa da, onun oğlunu ələ keçirə bilməyəcəkdilər. Krallığı bir yerdə saxlayan Ceymssiz ölkə lord ərazilərinə və tayfa torpaqlarına parçalanacaqdı, onlar bir-birinə təhlükə nişanəsi olacaqdı.\nMarqaret haqqında kraliça kimi düşünməsələr də, o, toxunulmaz ingilis printsessası idi. O, beşikdə uşaqları olan və körpələri bətnində olan çox sayda şotland dul qadınlarından biri idi və heç bir ər gəlib, onlara bir daha kömək etməyəcəkdi.\n1513-cü ilin Milad bayramı\nMilad bayramını Marqaret Stirlinq qəsrində sakit keçirdi, onun bayram təntənəsi keçirməyə və rəqs təşkil etməyə pulu yox idi. Çox sayda şotland öz itkilərinə görə təhlükəli qonşuları olan ingilisləri heç vaxt bağışlamayacaqdı. Keşiş Marqaretə gəlinlərindən başsağlığı gətirdi, elə bil ki, bütün bu narahatlıqları o, özü yaratmamışdır. Marqaret isə təhlükəli krallıqda kiçik oğlu ilə birlikdə tək idi, onun bir qəpik də pulu olmadığından və ürəyindən yara aldığına görə bütün günahı öz gəlinlərində görürdü. İngiltərədə isə belə şayiə gəzirdi ki, şotland kralı sağdır. Kraliça bunu bilməli idi, axı o, öz ərinə vəd etmişdi ki, həqiqəti hökmən açacaqdır. Katerina Marqaretin ərini və Şotlandiya kübarlığının yarısını öldürtmüşdü. Kral, həqiqətən də, ölmüşdü.\n1514-cü ilin yazı\nStirlinq qəsrində yaşayan Marqaret qardaşı Harriyə, kral Fransadan qayıtdıqdan sonra yazmışdı ki, o, öz arvadı Katerinanın kralı öldürtdüyünü və onun cəsədini oğurladığını bilsin. Allah onun vəhşiliyini, görən, necə bağışlaya bilər. Qardaşı qatildən daha çox dul qadını sevməlidirmi? Marqaretin əri arvadını regent təyin etmişdi və ona demişdi ki, sən Şotlandiyanı tək idarə edəcəksən. O, bir il ərzində ərə gedə bilməzdi. Fransa kralı da yenicə arvadını itirmişdi. Marqaret yenidən ərə getməyini gözləməli idi.\nBacısı Meri kastiliyalı Karla ərə getsəydi, o, özü fransalı Luiyə ərə gedə bilərdi. Bu, baş versə, o, daha böyük kraliça olacaqdı. Həm də əgər o, Fransa kraliçası olsa, Katerinaya bərabər olacaqdı.\nDağlılar (şotlandlar, adətən belə adlanırlar, dünyada onlardan başqa yalnız Şimali Qafqazlılar dağlılar adlanırlar. Dağlarda yaşayan xalqlar isə həddən artıq çoxdur) öz qidalarını xəncərlə kəsir və bıçaqları ilə yeyirdilər. Bu adamlar vəhşiliyin və mədəniliyin qarışığı idi.\nTezliklə Marqaretə evlənmək təklifləri gəldi. O, bir daha qənimət kimi udulmalı idi, printsessa olduğundan, özü ərini seçməli idi. Katerina İngiltərə tacını daşıya bilərdi, lakin onun beşikdə heç bir körpəsi yox idi, Marqaretin isə iki uşağı var idi. O, Müqəddəs Roma imperatoru I Maksimilianı və ya Fransa kralını seçməkdə tam aciz idi. Onun ambitsiyası da yüksəlirdi. Onun öz ölkəsi Şotlandiya üçün ən yaxşısı özünün İngiltərədəki evi və öz gələcəyi idi.\nO, kimi seçsəydi, ölənə qədər onunla yaşamalı idi, boşanma perspektivi heç də ağılabatan deyildi. Axı o, uşaq da doğa bilərdi. Harri düşünürdü ki, imperatorla ittifaq daha yaxşı olardı. Katerina da ona yazırdı ki, mənim dayım (əslində, xalasının ərinin atası, V Karlın babası) I Maksimilian səni təhlükəsiz və varlı saxlayacaqdır. Ümid edirəm ki, sən Fransa barədə fikirləşməyəcəksən.\nHəqiqətən də, Marqaret böyük ər istəyirdi, yataqda tək yatmaqdan onun zəhləsi gedirdi. O, həqiqətən də, fransalı Luiyə ərə gedə bilməzdi. O da təqribən İ Maksimilian yaşda idi. Həm də o, monstr idi. Bu vaxt iki şərdən birini seçmək lazım idi.\n1514-cü ilin yayı\nMestven qəsrində Arçibald Duqlas Marqaretə deyirdi ki,"Sən heç vaxt ərə getməməlisən". Marqaret isə bildirdi ki, yox, ərə getməlidir. Bizim aramızda heç bir müqayisə ola bilməz. Mən iki uşaq anasıyam və 24 yaşındakı qoca anayam".\nDuqlas dedi: "Qoca yox. Mən də sənin yaşındayam. Sənin kimi mən də dulam. Mən Anqus qrafıyam, böyük bir ailənin başçısıyam. Sən mənim kraliçamsan, indi isə həmişəlik". Marqaret azacıq ona tərəf əyildi: "Beləliklə, Arçibald, sən məni tərk etməyəcəksən. Sən hətta öz uşaq yaşındakı nişanlına evlənsən belə".\n"Məni "Ard" deyə çağır" - deyə o pıçıldadı. "Sevənlər, adətən, məni Ard deyə çağırırlar".\nArdın məhəbbət vədi barədə pıçıltıları saxta və yalan idi. Marqaret Fransadakı Şotlandiya səfirinə yazdı ki, mən artıq seçimimi etmişəm və monstr adlandırdığım qoca krala bunu bildirə bilərsən. O, krala əvvəlcə deməli idi ki, mən ona ərə getməyə hazıram. Marqaret düşünürdü ki, ona ərə gedəcəkdir, baxmayaraq ki, o, qoca, vəhşi heyvandır. Ona ərə getsə, Fransa kraliçası, İngiltərənin düşməni və Katerinadan üstün olacağı perspekivini də nəzərə alırdı.\nMetyü qəsrində yaşayan Marqaretə dəhşətli bir hadisə üz verdi və o, bunu anlaya bilmirdi. O, öz bacısının saxtakarlığını başa düşə bilmirdi. Bacısı da, qardaşı da ona xəyanət etmişdilər. Onlar nifrətdən də aşağı idilər. Onlar Marqaretin özünü və onun gələcəyini məhv etmək istəyirdilər. İlk öncə onlar onu dul qoydular və indi isə onu məhv etməyə çalışırlar. Meri kastiliyalı Karl ilə nikah müqaviləsini pozmuşdu, axı o, həmin Karla ərə getməyə hazırlaşmışdı. İlk dəfə irəli atılmaqla Marqaretin əvəzinə ərə getmək üzrə idi, böyük bacısının yerini tutacaqdı. Meri Harri və Katerinanın əlində marionetka rolunu oynayırdı. Harri buna çalışırdı ki, bacısı Marqaretdən uzaqda olsun, ona görə də onu Fransa kralı XII Luiyə ərə vermək istəyirdi. Lui isə onun çoxdankı düşməni idi. Onun ispan arvadının da və onun bütöv ailəsinin də bütün həyatı boyu düşməni idi.


AMADA-dan Tokio-2020-yə lisenziya qazanan idmançılara dəstək\nTokio-2020 Yay Olimpiya Oyunlarına gedəcək idmançılar üçün “ADEL for Tokyo 2020 Olympics” (Tokio 2020 üçün ADEL) platforması Azərbaycan dilində istifadəyə verilib.\nAzərbaycan Milli Antidopinq Agentliyindən (AMADA) verilən məlumata görə, Ümumdünya Antidopinq Agentliyinin tədris platforması olan ADEL-in hazırladığı proqram Tokio Yay Olimpiya oyunlarına lisenziya qazanmış idmançılar və onları müşayiət edəcək idmançı köməkçi heyəti (məşqçi, həkim və s.) üçün nəzərdə tutulmuş onlayn kursdur. Kursun məqsədi olimpiadada dopinq nəzarəti ilə bağlı ən vacib məlumatları onlara çatdırmaqdır.\nOnlayn kursdan keçənlər Tokio-2020 Yay Olimpiya Oyunlarında antidopinq qaydaları, dopinq nəzarəti prosesi, habelə Terapevtik İstifadə üçün İcazə və dərmanların necə yoxlanılması haqqında məlumat əldə edəcəklər. Bu kurs vasitəsilə idmançılar həm də hüquq və vəzifələri, oyunlar zamanı onların üzərində yurisdiksiyası olan təşkilatlar haqqında biliklərini təkmilləşdirəcəklər.\nİnteraktiv onlayn təhsil kursu bir neçə mərhələdən ibarətdir. Hər mərhələdə iştirakçıya vacib biliklər və yekunda biliklərin yoxlanılması üçün suallar verilir. Ümumi sualların 80 faizindən çoxunu düzgün cavablandıran şəxslər kursu müvəffəqiyyətlə tamamlayır və elektron sertifikat əldə edir.\nBu platforma idmançıların Tokio-2020 Yay Olimpiya Oyunlarına hazırlığının ayrılmaz hissəsidir. Burada idmançılar və onların köməkçi heyətinin kurslardan keçmələri vacibdir. Tokioya yollanacaq idmançılar üçün əhəmiyyətini nəzərə alaraq, AMADA İdmançıların və onların köməkçi heyətinin kurslardan keçməsi üçün bütün lazımi dəstəyi göstərir.\nAzərbaycanın qadın güləşi üzrə 8 qat Avropa çempionu Mariya Stadnik kursu keçərək sertifikatını alan ilk idmançı olub.


Putinin namizədliyi qeydə alındı\nVladimir Putinin namizədliyi qeydə alındı\n14:31 06.02.2018 (Yenilənib 14:06 06.02.2018)\nDövlət başçısına dəstək məqsədilə 1,6 milyondan artıq imza toplanıb, MSK-ya isə 314 min imza təqdim edilib\nBAKI, 6 fevral — Sputnik. Rusiyanın Mərkəzi Seçki Komissiyası (MSK) dövlət başçısı Vladimir Putinin prezidentliyə namizədliyini rəsmən qeydə alıb. Sputnik Azərbaycan Rusiya KİV-lərinə istinadla xəbər verir ki, Putinin namizədliyi bu gün Moskva vaxtı ilə saat 11:25-də qeydə alınıb və sonra ona namizədlik vəsiqəsi verilib.\nPutin məzələndi: “Prezident seçilməsəm...”\nHazırkı dövlət başçısı seçkilərə öz istəyi ilə gedir və namizədliyi də onun özü tərəfindən irəli sürülüb. Namizədliyinin qeydiyyata alınması üçün o, hər regiondan 7,5 min imzadan çox olmamaq şərtilə, 300 mindən artıq seçicinin imzasını yığmalı olub. İmza vərəqələri və qeydiyyat üçün tələb olunan digər sənədlər MSK-ya yanvarın 29-da təqdim edilib.\nÜmumilikdə, Putinə dəstək məqsədilə 1,6 milyondan artıq imza toplanıb, MSK-ya isə 314 min imza təqdim edilib. MSK sədrinin müavini Nikolay Bulayevin sözlərinə görə, komissiya cəmi 232 imzanın — yoxlama üçün seçilmiş imzaların 0,39%-nin tələblərə cavab vermədiyini müəyyən edib. Bu isə ötən seçki kampaniyaları ilə müqayisədə etibarsız imza sayına görə ən aşağı rekorddur.\nBazar günü imzaların yoxlanması ilə bağlı yekun protokol namizədin nümayəndəsinə təqdim edilib.\nRusiyada prezident seçkiləri martın 18-də keçiriləcək. Putindən əvvəl MSK prezidentliyə iki namizədi qeydə alıb — RLDP lideri Vladimir Jirinovski və RFKP-dən olan partiyadankənar namizəd Pavel Qrudinin. Onlar parlament partiyalarından namizədliklərini irəli sürdükləri üçün, qeydiyyata görə imza toplamalarına ehtiyac olmayıb. Daha beş namizəd — Kseniya Sobçak, Maksim Suraykin, Qriqori Yavlinski, Sergey Baburn və Boris Titov isə qeydiyyata alınmalarını gözləyirlər.\nimza, Mərkəzi Seçki Komissiyası, MSK, Vladimir Putin, Rusiya, dövlət başçısı, namizəd, prezident\nRusiyada prezident seçkiləri (14)\nPutin daimi təmsilçini dəyişdi\nPutin ABŞ-ı ələ saldı: “Bəs mənim adım?”\nVladimir Putindən maraqlı "İslam" açıqlaması


Biznes və iqtisadiyyat xəbərləri 12 Noyabr 2014 16:18 (UTC+04:00)\nF.Məscidi bildirib ki, Azərbaycanın özəl şirkətləri bu zonada 8 zavod və müəssisə inşa edir: "Onlardan 3 zavodun tikintisi artıq başa çatıb və bu zavodlarda məhsullar istehsal edilir. Azərbaycan şirkətləri azad zonada milyonlarla dollar sərmayə yatırıb, lakin bu şirkətlərin nə qədər investisiya yatırması ilə bağlı dəqiq rəqəm deyə bilmərəm".\nZonanın sədr müavini deyib ki, həmin zavodlarda istehsal olunan məhsullar İranın daxili bazarlarının ehtiyacını təmin etməklə yanaşı, xarici ölkələrə də ixrac olunur: "Əgər hansısa məhsul Araz iqtisadi zonasında istehsal olunursa, bu halda həmin məhsulun digər ölkədən İrana idxalına görə vergi tətbiq olunur ki, zonada istehsal olunan məhsullar ölkə daxilində satılsın".\nF.Məscidi bildirib ki, hazırda Araz azad ticarət-sənaye zonasının ərazisinin Culfadan Biləsuvara kimi genişləndirilməsi üçün layihə hazırlanıb və dövlətə təqdim olunub: "Bu layihə təsdiqlənərsə, Azərbaycanın Naxçıvan Muxtar Respublikasından Biləsuvar sərhədinə kimi böyük bir ərazi azad zona olacaq və bu, iki ölkənin investorlarının müştərək sərmayələr qoymasına əlverişli şərait yaradacaq".\nOnun sözlərinə görə, Araz zonası Qulubəyli bölgəsində Azərbaycan və İranın müştərək sənaye şəhərciyini yaratmağa hazırdır: "Əgər Azərbaycan tərəfi də maraqlı olsa, Füzuli bölgəsində iki ölkənin müştərək sənaye şəhərciyini təsis edə bilərik".\nAraz iqtisadi zonası


RƏ’D SURƏSİ – Quran ve İslam – Haqqı Yılmaz\n1. Əlif / 1, Lam / 30, Mim / 40, Ra / 200.[i] Bunlar, Kitabın ayələridir. Rəbbindən sənə nazil edilən şey haqqdır / gerçəkdir. Lakin insanların çoxu inanmırlar.\n2-4. Allah, göyləri gördüyünüz şəkildə, dirəklər olmadan yüksəldən, sonra ən böyük taxt üzərində hökmranlıq quran,[ii] günəşi və ayı ram edən / varlıqların istifadəsinə uyğun xüsusiyyətlərdə yaradandır. –Hamısı da müəyyən bir müöhlətin sonuna doğru axıb getməkdədir.– O, işi idarə edər, Rəbbinizə qovuşacağınız günə inanarsınız deyə ayələri ətraflı izah edər. Və O, yeri uzadan, orada sabit dağlar və çaylar əmələ gətirəndir. Və O, orada bütün meyvələrdən iki yoldaş yaratdı. O, gecəni gündüzün üstünə örtür. Şübhəsiz ki, bunda yaxşıca düşünən bir qövm üçün işarətlər / nişanələr var. Və O, yer üzündə bir tək su ilə sulanan bir-birinə qonşu qitələr, üzüm bağları, əkinlər, haçalı-haçasız xurma bağları əmələ gətirəndir. Və Biz, meyvələri, qoxuları, dadları baxımından onların bəzisini bəzisindən üstün tuturuq. Şübhəsiz ki, bunda ağlını işlədən bir qövm üçün bəzi işarətlər / nişanələr var.\n(96/13, Rə’d / 1-4)\n5. Və əgər sən təəccüblənirsənsə, əsl təəccübləniləsi şey onların: “Biz torpaq olduqdan sonra, həqiqətən yeni bir dirilişdəmi olacağıq?” sözləridir. Bax, onlar Rəbblərinə inanmamış kəslərdir. Və boyunlarında dəmir halqalar olanlar da onlardır. Və bax onlar Atəş əhlidir, onlar orada əbədi qalacaqlar.\n6. Və onlar səndən, yaxşılıqdan öncə pisliyi tezləşdirməyini istəyirlər. Halbuki onlardan əvvəl iz qoyan cəzalar ötüb keçmişdir. Və həqiqətən, sənin Rəbbin, səhv işlərinin əvəzində insanlara qarşı mərhəmət sahibidir. Və həqiqətən sənin Rəbbinin əzabı / haqq-hesabı çox şiddətlidir.\n7. Və küfr işləyən [Allahın məbud və rəbb olduğunu bilə-bilə inkar edən / inanmayan] kəslər: “Rəbbindən ona bir işarət / nişanə endirilməli deyildimi?” deyirlər. Sən ancaq xəbərdar edənsən. Və hər qövm üçün bir yol göstərən var.\n(96/13, Rə’d / 5-7)\n8. Allah, “Hər bir dişinin nəyi daşıdığını və bətnlərin nəyi əskildib, nəyi artırdığını” bilir. Və hər şey, Onun dərgahında [müəyyən] bir ölçü ilədir.\n9. Allah, görünməyəni, eşidilməyəni, hiss edilməyəni, keçmişi, gələcəyi və aşkarda olanı biləndir, çox böyükdür, ucalardan ucadır.\n10. Sizdən sözü gizləyən kəs və onu aşkar edən kəs, gecə gizlənənlə gündüz meydana çıxan kəs birdir.\n11. Hər kəs üçün iki əlinin arasından və arxasından –Allahın işlərindən [bir iş] olaraq– onu izləyib qoruyan təqibçilər var. Həqiqətən, bir xalq öz mənliyində [nəfsində] olanı dəyişməyincə, Allah heç bir şeyi dəyişdirməz. Və Allah, bir qövmə pislik etmək istəsə, artıq onu qarşısının alınması mümkün deyil. Onlar üçün Onun altındakılardan bir köməkçi, himayəçi, yol göstərən bir yaxın yoxdur.\n12. O, sizə qorxu və ümid içində şimşəyi göstərən və yağış gətirən buludları meydana çıxarandır.\n13. Göy gurultusu Onu tərifləməklə birlikdə, təbiət qüvvələri / zalım idarəçilər də Onun qorxusundan Onu nöqsanlıqlardan pak tuturlar. Və O, ildırımları göndərər, onunla istədiyini vurar. Onlar isə Allah barədə elə hey çəkişirlər. Halbuki Allahın vurması çox şiddətlidir.\n14. Haqq olan yalvarış [dua] yalnız Ona məxsusdur. Şərik qoşanların, Onun altındakılardan yalvardıqları kəslər [ki var]; onlar onlara heç cür cavab verə bilməzlər. Onlar, ancaq, ağzına yetişmədiyi halda iki ovucunu açıb ağzına su gəlməyini gözləyən [adamlar] kimidir. Və kafirlərin [Allahın məbud və rəbb olduğunu bilərək inkar edənlətin] duası azğınlıqdan başqa bir şey deyil.\n15. Və yerdə və göylərdə olan hər kəs və kölgələri, istər-istəməz hər zaman yalnız Allaha boyun əyib tabeçilik göstərirlər.\n(96/13, Rə’d / 8-15)\n16. De ki: “Göylərin və yerin Rəbbi kimdir?” De ki: “Allahdır.” De ki: “Allahın altındakılardan, özlərinə xeyir verməyə və zərər verməyə gücü çatmayanları köməkçi, yol göstərən, himayəçi yaxınlar olaraqmı qəbul edirsiniz?” De ki: “Heç korla görən eyni ola bilərmi? Yaxud da qaranlıqla işıq eyni ola bilərmi?” Yoxsa Allaha, Onun kimi yaradan şəriklər tapıblar və bu yaradılış onların nəzərində bir-birinə bənzər görünüb? De ki: “Allah, hər şeyi əmələ gətirəndir. O birdir, hər şeydən üstündür və qəhr edəndir.”\n17. Allah, göydən bir yağmur endirdi, vadilər öz tutumunda sel olub axdılar. Sonra da sel, suyun üzünə çıxan bir köpüyü götürüb apardı. Bir zinət əşyası [düzəltmək] və ya bir fayda əldə etmək məqsədi ilə atəşdə əritdiklərinin üstündə də oxşar bir köpük var. –Allah, haqq və batilə belə misal çəkər.– Sonra köpük məhv olub gedər, insanlara faydası olan isə qalar. Allah, bax belə misal çəkir.\n18. Rəblərinə uyanlar üçün “ən gözəl” [nemət] var. Ona uymayanlar isə, yer üzündə olan nə varsa hamısı və bununla birgə daha bir misli onların olsa, xilas olmaq üçün onu fidyə verərdilər. Bax onlar üçün pis bir haqq-hesab var. Gedəcəkləri yer də cəhənnəmdir. Ora necə də pis yataqdır!\n19-24. Yaxşı, həqiqətən Rəbbindən sənə nazil edilənin haqq olduğunu bilən kimsə, kor olan kimsə kimi ola bilərmi? Şübhəsiz ki, ancaq anlamaq qabiliyyəti olan kəslər; Allaha verdiyi vədi yerinə yetirən və əhdi pozmayan, Allahın, birləşdirilməsini istədiyi şeyi; iman ilə əməli birləşdirən, Rəbbi qarşısında hörmətlə, məhəbbətlə, elmlə ürpərən və hesabın pisliyindən qorxan kəslər, Rəbbinin razılığını qazanmaq arzusuyla səbr etmiş, səlatı yerinə yetirmiş [maddi və zehni baxımdan dəstək olma; cəmiyyəti maarifləndirmə qurumlarını meydana gətirmiş, qorumuş], verdiyimiz ruzilərdən gizlində və açıqda Allah yolunda xərcləmiş və çirkinlikləri gözəlliklərlə aradan qaldıran kəslər öyüd alıb düşünürlər. Bax onlar [ki var], bu yurdun aqibəti; ədn cənnətləri onlarındır. Onlar, atalarından, zövcələrindən və nəsillərindən əməlisaleh olanlar ədn cənnətlərinə daxil olacaqlar. Tapşırıq almış güclər / xəbərçi ayələr də hər bir qapıdan [onların] yanına girəcəklər: “Səbr etdiyiniz şeylərin əvəzində sizə salam olsun! Bu yurdun sonu nə gözəldir!”\n25. Allaha andla ‘qəti söz’ verdikdən sonra [bu andı] pozan və Allahın, birləşdirilməsini əmr etdiyi şeyləri; iman ilə əməli kəsən / bir-birindən ayıran və yer üzündə fitnə-fəsad törədən kəslər [ki var]; bax onlar üçün uzaqlaşdırılmaq var. Yurdun pisi də onlar üçündür.\n26. Və Allah, dilədiyi kimsənin ruzisini bol da edər, məhdudlaşdırar da. Onlar isə bəsit dünya həyatı ilə fərəhləndilər. Halbuki bəsit dünya həyatı, axirətdə sadəcə bir paydır.\n27-29,31. Yenə o kafirlər [Allahın məbud və rəbb olduğunu bilə-bilə inkar edən kəslər] deyirlər: “Məgər ona Rəbbindən bir işarət / nişanə endirilməli deyildimi, əgər Quran vasitəsi ilə dağlar hərəkətə gəlsə, yer parçalansa və ya ölülər danışsaydılar…” De ki: “Şübhəsiz ki, Allah istədiyini azğınlığa salar və könüldən bağlanan kəsləri; inanan və qəlbləri, Allahı zikr etməklə zehnindəki bütün sual işarələrini aradan qaldırıb aram tapan kəsləri Özünə yönəldər.” Gözünüzü açın! Qəlblər ancaq və ancaq Allahı zikr etməklə; zehnindəki bütün sual işarələrini aradan qaldırmaqla rahatlıq tapar. İman etmiş və yaxşılaşdırmaq qayəsi ilə əməl işləmiş kəslər [ki var]; tuba; gözəlliklər, müjdələr və gözəl qayıdış yeri yalnız onlar üçündür. Əslində bütün əmrlər Allaha məxsusdur. İman gətirənlər hələ də başa düşmürlərmi ki, əgər Allah istəsəydi, həqiqətən insanların hamısına yol göstərərdi. İnkar edən kəslərə [gəldikdə isə] Allahın vədi yerinə yetənə qədər, işlədikləri əməllərə görə ya başlarına böyük bir bəla edəcək və ya onların yurdunun yaxınlığına enəcək. Şübhəsiz ki, Allah verdiyi vədə xilaf çıxmaz / verdiyi möhləti unutmaz.[iii]\n(96/13, Rə’d / 16-29, 31)\n30. Bax belə, səni, onlar Rəhmana [yaratdığı bütün canlılara dünyada çox mərhəmət edən Allaha] inanmadıqları halda, sənə vəhy etdiyimizi onlara oxuyasan deyə, özlərindən əvvəl neçə-neçə ümmət gəlib-keçmiş olan bir ümmətin içinə elçi olaraq göndərdik. De ki: “Rəhman [yaratdığı bütün canlılara dünyada çox mərhəmət edən Allah], mənim Rəbbimdir, Ondan başqa məbud deyə bir şey yoxdur. Mən, işin nəticəsini yalnız Ona tapşırdım, dönüşüm də yalnız Onadır.”\n32. And olsun ki, səndən əvvəlki elçilərə də istehza edilmişdi. Və Mən, kafirlərə [Mənim məbud və rəbb olduğumu bilə-bilə inkar edən / inanmayan kəslərə] möhlət verdim. Sonra da onları yaxaladım, haydı, baxın görün Mənim əzabım necə olurmuş!\n38. And olsun ki, Biz səndən əvvəl də peyğəmbərlər göndərmişdik. Onlara da zövcələr və nəsil [oğlan-qız uşaqları] verdik. Heç bir peyğəmbər, Allahın icazəsi / xəbəri olmadan hər hansı bir işarə / nişan gətirə bilməz.\n39. Allah, istədiyini məhv edər, istədiyini də yerində saxlayar. Kitabın anası; elmin mənbəyi də yalnız Onun yanındadır.[iv]\n(96/13, Rə’d / 30, 32, 38-39)\n33. Belə isə, qazandığı şeylər ilə birgə kəsin hər bir adamın üstünü kəsdirən / görən və nəzarət edən kimdir? Onlar isə Allaha şəriklər qoşdular. De ki: “Onları adlandırın! Yoxsa siz Ona yer üzündə bilmədiyi bir şey, yaxud da sözün açığını mı xəbər verəcəksiniz? Əslində kafirlərə [Allahın məbud və rəbb olduğunu bilə-bilə inkar edən kəslərə] öz planları gözəl göstərildi və [onlar] Yoldan çıxarıldılar. Allah kimi azğınlığa salsa, onun üçün yol göstərən kimsə yoxdur.\n34. Onlar üçün bu bəsit dünya həyatında bir əzab vardır. Axirət əzabı isə həqiqətən daha şiddətlidir. Onları Allahdan qoruyası biri də yoxdur.\n(96/13, Rə’d / 33-34)\n35. Allahın mühafizəsi altına daxil olan kəslərə vəd edilən cənnətin vəsfi belədir: Onun altından çaylar axır, nasiplikleri; ruziləri, rəngləri, dadları və kölgələri daimidir. Bax bu, Allahın mühafizəsi altına daxil olan kəslərin aqibətidir. Kafirlərin [Allahın məbud və rəbb olduğunu bilərək inkar edənlərin] aqibəti də Atəşdir.\n(96/13, Rə’d / 35)\n36. Və Kitab verdiyimiz kəslər sənə nazil olana sevinirlər. Əleyhdar qrup əmələ gətirənlərdən elə kəslər də var ki, onların bir qismini tanınmaz hala salırlar. De ki: “Mənə, ancaq Allaha bəndəlik etmək və Ona şərik qəbul etməmək əmr olundu. Mən yalnız Ona dəvət edirəm, dönüşüm də yalnız Onadır.”\n37. Və Biz, beləliklə, Quranı ərəbcə; mükəmməl bir qanun olaraq nazil etdik. Və əgər sənə gəlib-çatan elmdən sonra onların boş-müvəqqəti arzularına uysan, Allah tərəfindən sənə “bir köməkçi, yol göstərən yaxın və bir himsyəçi” olmayacaq.\n40. Və onlara vəd etdiyimizin bir hissəsini sənə göstərsək, yaxud keçmişdə etdiklərini və etməli olduğun halda etmədiklərini bir-bir sənə xatırlatsaq, şübhəsiz, yenə də sənin vəzifən yalnız təbliğ etməkdir. Haqq-hesab çəkmək isə Bizə aiddir.[v]\n(96/13, Rəd / 36-37, 40)\n41. Və onlar, şübhəsiz, Bizim yer üzünə gəldiyimizi, onu kənarlarından əskiltdiyimizi görmürlərmi? Hökm edən Allahdır. Onun hökmünün qarşısını ala biləcək heç kimsə yoxdur. Və O, çox tez haqq-hesab çəkəndir.\n42. Onlardan əvvəlki kəslər də hiylə qurmuşdular. Lakin bütün hiylələri pozub cəzalandırmaq Allaha aiddir. O, hər kəsin nə qazandığını bilir. Bu yurdun axırının kimin üçün olduğunu kafirlər [Allahın məbud və rəbb olduğunu bilə-bilə inkar edənlər] də tezliklə biləcəklər.\n43. Və küfr işləmiş [Allahın məbud və rəbb olduğunu bilə-bilə inkar etmiş] kəslər: “Sən elçi deyilsən” deyirlər. De ki: “Mənimlə sizin aranızda ən yaxşı şahid olaraq Allah və Kitabın elminə malik olan kəs bəs edər.”\n(96/13, Rə’d / 41-43)\n[iii] Bu hissǝdǝki ayǝlǝr texniki vǝ semantik baxımdan “Rǝsmi Müshǝf”dǝkindǝn fǝrqli bir ardıcıllıqla düzülmüşdür.\n[iv] Bax: 353 nömrǝli qeyd.\n[v] Bax: 353 nömrǝli qeyd.


anka memedov - E ilə başlayan aforizmlər\nEy Türk Gəncliyi! Birinci vəzifən, Türk istiqlalını, Türk Respublikasını, əbədi, mühafizə və müdafiə etməkdir. (Mustafa Kamal Atatürk)\nEy yüksələn yeni nəsil, gələcək sizindir. Respublikanızı biz qurduq, Onu yüksəldəcək və davam etdirəcək sizlərsiniz. (Mustafa Kamal Atatürk)\nEşitdim ki, böyrəyində daş varıymış, sevgilim. Ürəyindən düşmüşdür. (Kiçik İsgəndər)\nEdə biləcəyin qədər söz ver, sonra söz verdiyindən daha çoxunu et. (Oldos Haksli)\nEşşək başına yaraşmayır qızıl tac,\nEşşək üçün yaranmışdır palan, noxta və ağac.\nBir eşşəyin noxtası gər ola mirvarıdan,\nBaxan deyər nə rəzildir bu heyvan. (Xaqani)\nEv kiçik bir mədəniyyət ocağıdır. (Çarlz Dikkens)\nEhtimal etmək imkansızdır. Amma, indiki zamanı çox yaxşı bilsən, gələcəyi idarə edə bilərsən. (Adam Faver)\nElə dəqiqələr var ki, insanlar bu vaxt cinayət istəyirlər. (Fyodor Dostoyevski)\nEvlənmə, boşanma işi sırf qadınların əlində olsaydı, bir tək nikah möhkəm qalmazdı. (Fyodor Dostoyevski)\nEhtirasını idarə et, yoxsa o səni idarə edər. (Epiktet)\nElm bir qıfıldır və bu qıflı aça biləcək yeganə açar Sualdır. (Cəfər Sadiq)\nEyni gündə dörd mövsümə şahid olmaq kimi bir şeydir bu.Əvvəl darıxıram, sonra ağlayıram, axşamlar küsürəm, gecələr çox sevirəm. (Özdəmir Asaf)\nEvlilik, iki nəfərlik təklikdir. (Özdəmir Asaf)\nEşq gülməkdən çox ağlamanı, yaşamaqdan çox ölməyi istər. Və eşq elə xaindir ki, harada qeyri-mümkün varsa gedər onu sevər. (Özdəmir Asaf)\nEşq; iki adamın küçə döyüşünə bənzər, çünki ayıran həmişə bir başqasıdır. (Özdəmir Asaf)\nEşqin bir yolu vardır, hər yaşda başqa cür keçilən. Eşqin bir yolu vardır, hər yaşda bir az geçikilən. (Murathan Mungan)\nElə uğursuz vəziyyət yoxdur ki, ağıllı ondan nəsə bir xeyir götürməsin, elə uğurlu durum yoxdur ki, axmaq onu öz əleyhinə çevirməsin. (Fransua de Laroşfuko)\nElə göz yaşlarımız var ki, başqalarını aldatdıqdan sonra dəfələrlə bizi də aldadır. (Fransua de Laroşfuko)\nEvlənmənin yaxşısı olar amma qüsursuzu olmaz. (Fransua de Laroşfuko)\nEşqbazlıqda ən az olan şey eşqdir. (Fransua de Laroşfuko)\nEşqdən müalicə edən bir çox dərman vardır, amma yaxşılaşdıracağı qəti olanı yoxdur. (Fransua de Laroşfuko)\nEşqdə olduğu kimi dostluqda da, insan bildiyi şeylərdən çox bilmədikləri üzündən xoşbəxtdir. (Fransua de Laroşfuko)\nElə qüsurlar vardır ki, böyük qabiliyyətləri meydana gətirərlər. (Fransua de Laroşfuko)\nEdilən iş nə qədər parlaq olursa olsun, yüksək bir məqsədin nəticəsi deyilsə, böyük sayılmamalıdır. (Fransua de Laroşfuko)\nEşq bir dəlilikdir. (Uilyam Şekspir)\nEy uca könüllü yalan! Gerçək heç sənə seçim edilə biləcək qədər gözəl olmuşdurmu? (Jan Jak Russo)\nEvlənmək vaxtınız gəldimi, evlənin. Qorxulu heç nə yoxdu. Əgər arvadınız yaxşı olar, xoşbəxt olarsınız, pis olar, filosof olarsınız… (Sokrat)\nElmi abidələr sökülmür. (Volter)\nEhtiras – yelkənli gəmini hərəkətə gətirən külək kimidir, hərdən gəmini batıra bilər, amma onsuz üzmək də mümkün deyil. (Volter)\nElm adamlarının qiymətini bilməyən, onlara layiq olduqları mükafatı verməyən ölkələr inkişaf edəcəklərinə ümid bəsləməsinlər. (Volter)\nEşq hər kəsi bərabər edər. (Migel de Servantes)\nElm təşkilatlanmış bilikdir. (Herbert Spenser)\nEşq bir qadının həyatının hamısı, bir kişinin həyatının isə bir hissəsidir. (Anna De Stal)\nElm əqlin hafizəsidirsə, sənət hissələrin hafizəsidir. (V.Solouxin)\nElə yaşamalısan ki, öləndən sonra da ölməyəsən - həyatın məqsədi məhz budur. (Cəlil Məmmədquluzadə)\nEvlənməzdən qabaq gözlərinizi dörd açın, amma evləndikdən sonra –yumun. (Bencamin Franklin)\nEvlənmədən əvvəl gözünüzü dörd açın, evləndikdən sonra birini bağlayın. (Bencamin Franklin)\nEv doğulmaq və ölmək üçündür, həyat yollardadır. (Nazim Hikmət)\nEşq, bəzən getməklə qalmaq arasında verdiyin ən böyük döyüşdür. Sevməyənin ağılı, həqiqətən sevənin ürəyi qazanır bu döyüşü. (Nazim Hikmət)\nElm, yaxşı zamanlarda sərvət, pis zamanlarda bir sığınaq və yaxşı bir yol göstəricidir. (Aristotel)\nElmdə irəli gedib mənəviyyatda geridə qalan insan son nəticədə irəli yox, geriyə gedir. (Aristotel)\nEşq ilə mən aşinayəm, əql ilən yad olmuşam. (Nəsimi)\nElə davran ki, davranışların prinsip halına gəlsin. (İmmanuel Kant)\nElmi fikirlər beyinə dəmir mismarlar kimi yeridilməlidir ki, onları oradan heç bir qüvvə çıxara bilməsin. (Deni Didro)\nElm bizə vasitələrlə çatır, həqiqət isə - vasitəsiz. (Şibli)\nEhtiyatlı olmaq məcburiyyətində deyiləm, bir tapançam var! (Homer Simpson)\nEy! Əgər onu sevmirsənsə, Rusiyaya get. (Homer Simpson)\nElmi yığıncaq olduğuna əminsiniz? Bura inəklərlə doludur. (Homer Simpson)\nEvliliyə muqəddəslik verən, eşqdir. (Lev Tolstoy)\nElə xoruzlar var ki, banladıqları üçün səhərin açıldığını düşünürlər. (Lev Tolstoy)\nEşq özünü fəda etməlidir. (İbn Ərəbi)\nElmi ədəbiyyat insanları nadanlıqdan, bədii ədəbiyyat isə kobudluq və bayağılıqdan xilas edir. (N.Q.Çernışevski)\nElmlər insan ruhunun gözünü təmizləyir və yenidən açır. Ruhun gözü min dənə adi gözdən önəmlidir, çünki ancaq onun köməyi ilə həqiqəti görmək mümkündür. (Platon)\nEyni sənət bizə eyni şeylərin məlumatını verməli başqa bir sənət ayrı bir sənət olduğuna görə eyni şeylərin deyil başqa şeylərin məlumatını verməlidir. (Platon)\nElm bütün nailiyyətlərinə görə xəyala borcludur. (Emerson)\nEy qurbağa şahzadə, gəl bizim evə gedək də sənə təptəzə bir ağcaqanad salatı hazırlayım. (Coni Bravo)\nEşq tanrın gəldi... (Coni Bravo)\nElmin cövhəri qızıl kimidir, köhnəldikcə təzələnir. (Əvhədi Marağayi)\nEdə bilməyəcəyinizini düşündüyünüz şeyləri etməyə çalışmalısınız. (Eleonora Ruzvelt)\nEşq sevməsini bilən üçün vardır və qarşılıqsızdır. 'Nə qədər sevsən o qədər sevərəm' kimi düşünmək eşq deyil, tacirlikdir! (Can Dündar)\nEşq qarşılıqlı olmaq məcburiyyətində deyil yalnız; "Yaxşı, məni sevməsin, amma heç kim ona toxunmasın" deyə bilirsənsə, eşq bu işdə. (Can Dündar)\nEşq – ruha təslim olmaqdır. (Hilmi Ziya Ülkən)\nEvlilik, bütün qadınların razılaşdığı, bütün kişilərin də razılaşa bilmədiyi bir mövzudur. (Oskar Uayld)\nEvlilik sonsuz bir şəfadır. (Əhməd Hamdi Tanpınar)\nEşq, səhərlərə qədər yatmamaq deyildir əslində. Hər səhər oyandığında, yaşamaqdan əvvəl onun gəlməsidir ağılına. (Can Yücəl)\nEşq; hər kəsi ona oxşadıb, heç kimi onun yerinə qoya bilməməkdir. (Can Yücəl)\nEşq bir baxışla başlar, bi sözlə bitər. Sevmək mi? Həmişə ürək istər. (Can Yücəl)\nElə hər kəsi sevməyəcəksən.. "Sevirəm" deməyəcəksən! "Səni sevirəm" deyə bilmək üçün lazım olsa bir ömür gözləyəcəksən. (Can Yücəl)\nElə bir sevəcəksən ki, ürəyindən kimsə ayıra bilməyəcək. Və elə birini sevəcəksən ki, səni gözləriylə belə aldatmayacaq. (Can Yücəl)\nEşq ağlabatan və məqbul olarsa, əsl xoşbəxtlikdir. (Abbasqulu ağa Bakıxanov)\nElm, bilik sənətkara ağlın gözləri ilə görünən aləmin üfüqlərini açır. (Xudu Məmmədov)\nElm və sənət qoşa qanaddır. (Xudu Məmmədov)\nElm hər dildə birdir. (Hüseyn Cavid)\nElm və inanc iki ayrı şeydir. Birləşsə inqilab edə bilərsiniz. (Cahid Arf)\nEşq, ağıllı axmaq demədən bütün insanlara yoluxan bir xəstəlikdir. (Alber Kamyu)\nElə qan var ki onu dil tökər. (Əli bin Əbu Talib)\nEy Adəm oğlu, ehtiyacından artıq qazandığın şeyi başqası üçün yığırsan. (Əli bin Əbu Talib)\nEy yüksələn yeni nəsil! En adə, aşağı! (Cem Yılmaz)\nElə danış ki, başa düşməyə bilməsinlər. (Kvintilian)\nElmin hüdudları üfüqü xatırladır: nə qədər çox yaxınlaşırsansa, o qədər çox uzağa çəkilir. (Pyer Büast)\nElə adamlar axtarın ki, onlarla söhbət yaxşı kitaba bərabər olsun.\nElə kitablar da axtarın ki, mütaliəsi filosoflarla söhbətə dəysin. (Əbülhəsən Bəhmənyar)\nElə cinayət var ki, bağışlanmır, bu vətənə xəyanətdir. (Əbülhəsən Bəhmənyar)\nElmi karyeranızın zirvəsini gözləmədən rəhbər rolunu götürün. (Ceyms Uotson)\nElmə ayrılan ianələri elmin maliyyələşdirilməsinə ayırın, əməkhaqqına yox. (Ceyms Uotson)\nElm ünsiyyət tələb edir. (Ceyms Uotson)\nElmsiz praktikaya aludə olan adam gəmini sükansız və kompassız idarə etmək istəyən kapitana bənzər; o, hara üzdüyünü özü də bilməz. (Leonardo da Vinçi)\nEynşteyn bəsdir Allah'ın nə etməyini diktə etdin. Bəzən isə zəriylə nə etməyini. (Nils Bor)\nqurulduğu yerdə məntiq axtarma. (Sədi Şirazi)\nElmi bələkdən qəbrədək öyrənmək lazımdır. (Sədi Şirazi)\nElm elm bilməkdir, elm özünü bilməkdir, sən özünü bilməzsənsə, bu nəcə oxumaqdır. (Yunus Əmrə)\nEşq aşiqi şir edər, aslanı zəncir edər, bərk daşı şam edər. (Yunus Əmrə)\nEtiraf et bağışlan, səhvini qan alqışlan. (Elman Həbib)\nEvlənməyin ən yaxşısı odur ki, asan başa gəlsin. (Mühəmməd peyğəmbər (SƏS))\nElm ilə birgə olan yuxu, cəhl ilə birgə olan ibadətdən üstündür. (Mühəmməd peyğəmbər (SƏS))\nElm öyrənənin (din tələbəsinin) əcəli çatdıqda, şəhid kimi ölər. (Mühəmməd peyğəmbər (SƏS))\nElə alçaq bir qapıdır ki aclıq, keçmək zəruri olan kimi, insan nə qədər böyükdürsə, o qədər çox əyilir. (Viktor Hüqo)\nElm adamlarının inkişafı pillə-pillə, sənət adamlarının inkişafı isə birdən-birə və ani baş verir. (Viktor Hüqo)\nElm ideyalar dramıdır. (Albert Eynşteyn)\nElm bizim hissi təcrübəmizin xaotik müxtəlifliyinin hansı isə vahid təfəkkür sisteminə uyğunlaşdırılmasıdır. (Albert Eynşteyn)\nElmi təfəkkürdə həmişə poeziya elementi olur. (Albert Eynşteyn)\nEtməli olduğunuz iki şey var: Birincisi, oynadığınız oyunun qaydalarını öyrənmək; ikincisi isə oyunu hər kəsdən yaxşı oynamağı istəmək. (Albert Eynşteyn)\nElm atom bombasını kəşf etdi,lakin əsl pislik insanların beyinlərində və qəlblərindədir. (Albert Eynşteyn)\nEhtiyaclar təməl motivasiya faktorudur. Ancaq bəzi faktorlar motivasiya etməz lakin motivasiyanın varlığı üçün lazımlıdır. (Fridrix Herzberq)\nEynilə sevilməyən bir müəllim kimidir qəlbim. Barmaq qaldıranların inadına, həmişə dərsdən anlamayanları seçdi. (Sunay Akın)\nEtiraf etməliyəm ki, "səninlə hər şey gözəldir"! Amma etiraf etmək lazımdır ki, sənsiz daha da gözəldir. (Sunay Akın)\nEşq saqqızdan çıxan sözlər qədər sadə olmağa davam etdikcə, insanlar da onu çiynəyib tüpürməyə davam edəcəklər. (Sunay Akın)\nEşq utanma və çəkinmənin olduğu yerdə vardır. (Mişel de Monten)\nElm deyə, məntiq deyə, ağıl deyə bir şey var; təcrübə ilə təsdiqlənən düşüncə var. Bir də Kaliforniya deyə bir şey var. (Edvard Albi)\nEqoizmin gözü pərdəlidir. (Mahatma Qandi)\nEşq; iki insanın şüurlarını birləşdirmə səyidir. Boşuna bir səy, çünki insan öz şüuruna məhkumdur. (Jan Pol Sartr)\nEşq ilə dolanır bütün təbiət. (Füzuli)\nEşq aşiqlər üçün həqiqət yolunu işıqlandırır. (Füzuli)\nElə insanlar vardır ki; Kanalizasiyaya düşsələr, kanalizasiyanı çirkləndirərlər. (Nəcib Fazil Qısakürək)\nEşq bəzən yeni çıxan bir filmin fraqmenti kimidir. Görə biləcəyin bütün gözəlliklər sadəcə təqdimatda verilir. (Bob Dilan)\nEhtiyac əməyi, əmək biliyi doğurmuşdur. (Onore de Balzak)\nElm yarandıqdan sonra hər şey zaman-zaman onun qiyafətinə bürünüb səliqə-sahman tapdı və günlərin birində o özünə də öz donluğundan paltar biçmək fikrinə düşdü: elm haqqında elm yarandı. (Tur Xander)\nElmə xilaskar kimi baxmaq robotdan mərhəmət diləmək kimi bir şeydir. (Tur Xander)\nElm yolu bumeranqı xatırladır, nə qədər uzağa getsə də, yenə ilkin əsaslara qayıdırsan. (Tur Xander)\nElm alın yazısını qəbul etmədi, amma genetik proqram adı altında onu özü kəşf etdi. (Tur Xander)\nEhtiras ağlı üstələyəndə dünyada qlobal istiləşmə baş verir. (Tur Xander)\nEyni alətin çoxlu sayda olmasından ən yaxşı halda sinxronluq yarana bilər. Yeni keyfiyyət ancaq simfonikliyin məhsulu ola bilər. (Tur Xander)\nEşqin daxili hərəkətverici qüvvəsi tükəndikdən sonra da, məhəbbət qatarı hələ uzun müddət yoluna davam edir. Bu, – məhəbbətdə ətalət prinsipidir. (Tur Xander)\nEşq meydana girəndə ağıl oranı tərk edir. (M.Meterlink)\nErkən seçki olmasaydı, 2084′ e qədər iqtidarda qalacaqdıq. (Bülənt Əcəvit)\nEy insan! Qapını bədbəxtlik döyəndə, onu gülümsər üzlə qarşıla, gözləmə ki qapın ikinci dəfə döyülsün. müqavimət bədbəxtliyi bir az da qıcıqlandırar, itaət - zəiflədər. (Pifaqor)\nEşq-elə bir sirdir ki, gətirmək olmur dilə,\nLakin örtmək də olmur onu min pərdə ilə. (Əbdürrəhman Cami)\nElm hələ zəka və ya istedadın dəlilik olub olmadığını öyrətməyib. (Edqar Allan Po)\nEstetik hissə malik olmadan mənəvi cəhətdən inkişaf etmək mümkün deyil. (Georq Vilhelm Fridrix Hegel)\nEvlənmək öz hüquqlarımızı yarıbayarı azaltmaq, vəzifələrimizi isə ikiqat artırmaq deməkdir. (Artur Şopenhauer)\nEvlənmək, haqqlarını ikiyə bölmək və vəzifələrini ikiyə qatlamaq deməkdir. (Artur Şopenhauer)\nEy könül quşu, kor olsan da, unutma ki, qanadların var! (Rabindranat Taqor)\nEy qadın! Sənin gülüşün dirilik bulağının musiqisidir.. (Rabindranat Taqor)\nEy dostum! Doğan günəş sənin böyük qəlbini şəfəq söküləndə tənha dağın qarlı zirvəsi kimi işıqlandırmışdır. (Rabindranat Taqor)\nEy gənc qız! Sənin sadəliyin gölün şəffaflığı kimidir, o sənin sədaqətinin dərinliyini göstərir. (Rabindranat Taqor)\nEşq, dəyişməyəndə ölər. (Əhməd Haşim)\nEşq nə qədər qısa və unutmaq nə qədər uzundur. (Pablo Neruda)\nElm stəkanından içilən ilk qurtum insanı ateist edir, lakin stəkanın dibində onu Allah gözləyir. (Verner Heyzenberq)\nEşqdən başqa bir şey könlümə yaddır,\nÖmrümün quşuna sevgi qanaddır. (Nizami Gəncəvi)\nDirilik sarımazdı böyük cahanı. (Nizami Gəncəvi)\nEhtiyatlı sərkərdə ağılsız sərkərdədən yaxşıdır. (Oktavian Avqust)\nEyni yolu birlikdə getdiyimizi sandığımız insanlar, əslində bizə sadəcə gedəcəkləri yerə qədər yoldaşlıq edir. (Mark Tven)\nElə şəkildə yaşamalısan ki, öldüyün zaman tabutçu belə matəm tutsun. (Mark Tven)\nEşqi başlamaq asan, bitirmək çətindir. (Mark Tven)\nElə cinayət var ki,bagişlanmir,bu,Vətənə xəyanətdir. (Bəhmənyar əl-Azərbaycani)\nElə adamlar axtarın ki, onlarla söhbət yaxşı kitaba bərabər olsun. Elə kitablar da axtarın ki, mütaliəsi filosoflarla söhbətə dəysin. (Bəhmənyar əl-Azərbaycani)\nElm bir nur, cəhl zülmətdir. (Şəbüstəri)\nElə ya da belə, o əcaib və dəli dövrün, o uzaq saatların şeirlərinin bir çoxu bax buradadır. Siqaret tüstüsüylə buğlanmış otaqda altmışsəkkiz bir vəziyyətdə şansımızı sınadıq. Ümid edirəm işinizə yarayar, yaramazsa da, eh o zaman, (...). (Çarlz Bukovski)\nEşq bir əmrə çevrildiyində, nifrət həzzə çevrilə bilər. (Çarlz Bukovski)\nElmi olub, ağlı olmayan adama elm əziyyət verər. (Nuşirəvan Adil Xosrov)\nEşqim üçün hər şeydən imtina edərəm, lakin azadlığım üçün eşqimdən də imtina edərəm. (İohann Volfqanq Göte)\nEşq imkansız olan bir çox şeyi mümkün edər. (İohann Volfqanq Göte)\nEhtiraslarımız gerçək anka quşlarıdır. Köhnəsinin küllərindən ibr yenisi doğulur. (İohann Volfqanq Göte)\nEdə bilərsiniz. Çünki Etməlisiniz! (İohann Volfqanq Göte)\nEhtiras insana imkan vermir ki, yesin, yatsın, işləsin, rahatlığını əlindən alır. Çoxları qorxur, çünki o, yaranan zaman əvvəlki və öyrəşdiyimiz hər şeyi yıxıb dağıdır. (Paulo Koelyo)\nEhtiraslarını cilovlamağı bacaran adam şəhərləri fəth edən sərkərdədən güclüdür. (Ernest Heminquey)\nEvlilik evlənənə qədər çox gözəl olur. (Jorj Sand)\nElə xatirələr var ki, danışsan gözəlliyi gedər. (Jorj Sand)\nElm neçə əsrlər ərzində hamılıqla tikilən möhtəşəm bir məbəddir ki, onun hər bir daşını qoymaq bir çox alimlərə bütün ömrü müqabilində müyəssər olmuşdur. (Puankare)\nEhtiyatlı olmaq gözəl bir şeydir, lakin bilmək lazımdır ki, hətta tısbağa belə irəli getməyi üçün başını möhkəm çanağının içindən çıxartmaq məcburiyyəti qarşısındadır. (Rövşən Abdullaoğlu)\nEhtiras – bədənin ruha, ruhun bədənə çevrilmək əzmidir. (Əbu Turxan)\nEhtiras ona görə yaradıcılığın mənbəyidir ki, ruh ilə bədən ehtiras məqamında birləşir. (Əbu Turxan)\nEhtiras damla-damla toplanır və əgər damla ikən uzaq dura bilməsən, selə çevriləndə qarşısında durmaq çətin olur. (Əbu Turxan)\nElə adamlar var ki, özləri yalan danışmaqdan qaçsalar da, yalançıların xidmətindən məmnuniyyətlə istifadə edirlər. (Əbu Turxan)\nEybəcər sifətə adət etmək və uyğunlaşmaq olar, çünki o həmişə eyni cür təzahür edir; eybəcər mənəviyyata isə uyğunlaşmaq olmur, çünki o həmişə müxtəlif formalarda təzahür edir. (Əbu Turxan)\nElm bir müharibə meydanını xatırladır. Yaradıcı alimlər ön cəbhədə olur və əsl döyüş də burada gedir. Arxa cəbhədə olanların vəzifəsi öndəkiləri silah-sursat və azuqə ilə təmin etmək, tutulmuş ərazilərdə səliqə-sahman yaratmaqdır. (Əbu Turxan)\nElmin mənəvi siması onun kimin əlində olmasından asılıdır. (Əbu Turxan)\nElmi biliklər üst-üstə yığılarkən bəzən ən qiymətliləri altda qalır, onları tapıb yenidən üzə çıxarmaq üçün hərdən bütün sistemi dağıdıb yenidən qurmaq lazım gəlir. (Əbu Turxan)\nEyni nəticəyə müxtəlif yollarla gəlmək olar. Məharət bu yolların ən qısasını seçə bilməkdədir. (Əbu Turxan)\nElmdə heç bir ideya ehkam deyil; hər bir adam ən məşhur alimin ən çox yayılmış ideyasını da istənilən vaxt yenidən yoxlamaq səlahiyyətinə malikdir. (Əbu Turxan)\nElmin dəyirmanına su tökənlər bəzən bu dəyirmanın kimin üçün üyütdüyünün fərqində olmurlar. (Əbu Turxan)\nElm inkişafın ön cəbhəsidir, mədəniyyət isə onun ictimai həyatda buraxdığı izdir. (Əbu Turxan)\nEhtiyacı olanlara ən böyük pisliyi yardım görüntüsü yaradanlar edir; onlar gerçək yardımların qarşısını almış olurlar. (Əbu Turxan)\nEyni növlü bitkilər, biri ala dağda, biri qara dağda olsa da, bir ailənin üzvü hesab edilirlər. Qızılgüllə tikan isə həmişə yanaşı olsalar da, başqa ailələrə aiddirlər və onların izdivacı istisna olunur. (Əbu Turxan)\nEşq şimşəyi çaxanda bütün dünya işıqlanır. (Əbu Turxan)\nElmdə biliklər Mənin müdaxiləsindən qorunur, fəlsəfədə isə Mən özü bilik mənbəyinə çevrilir. (Əbu Turxan)\nElm insanı dünya ilə vəhdətdən ayırır, fəlsəfə itirilmiş vəhdəti bərpa edir. (Əbu Turxan)\nElm soyuq ağlın, tarix ilıq xatirələrin, fəlsəfə yanar zəkanın məhsuludur. (Əbu Turxan)\nElm insanın barışmalı olduğu reallığı, fəlsəfə insanın yüksəlməli olduğu idealı ifadə edir. (Əbu Turxan)\nElm klassikləri keçmişdə qalmışdır, fəlsəfə klassikləri isə bizim müasirlərimizdir. (Əbu Turxan)\nEhtirasın hakimiyyəti zəiflədikcə, əqlin meydanı genişlənir. (Əbu Turxan)\nElə xalqlar var ki, müdrik adamlarını ancaq dəli qismində yaşada bilir. (Əbu Turxan)\nElm Təbiət kitabını oxuyur və öyrəndiklərini təbiətin öz üzərində sınaqdan keçirir. (Əbu Turxan)\nEyni vaxtda həm yaxını, həm də uzağı görmək olmaz; gözlər cismani həyat üçün qapanmasa, ilahi hikmətlər üçün açılmaz. (Əbu Turxan)\nElə əks biliklər var ki, bir-biri ilə qarşılaşdırılanda çaxmaq daşı kimi qığılcım yaradır və bu qığılcımın işığında tamamilə yeni biliklər görünür. (Əbu Turxan)\nElm əvvəlcədən yazılmış kitabdır. Və alimlər onu yazmağa deyil, oxumağa çalışmalıdırlar. (Əbu Turxan)\nElm və din – hər ikisi idrak müstəvisində dünya nizamına münasibətdir; elmi düşüncə dünya nizamının ayrı-ayrı lokal təzahürlərini aşkar etmək əzmindən, dini hiss – sonsuz, əzəli-əbədi bir nizam qarşısında heyrətdən qaynaqlanır. (Əbu Turxan)\nEşq və din aşağı səviyyədə əks qütblər olsa da, ən yüksək məqamda hər ikisinin eyni bir mahiyyəti ifadə etdiyi ortaya çıxır. (Əbu Turxan)\nEşq ancaq əzəli-əbədi və sonsuz olan böyük Yaradana ünvanlananda əql ilə məhdudlaşdırıla bilməz. (Əbu Turxan)\nEl üçün ağlayan gözdən də olar,\nKüləş tək alışan közdən də olar,\nAğlayıb-sızlamaq nəyə gərəkdir,\nBöyük iş əməldən, sözdən də olar. (Əbu Turxan)\nEşq ancaq əzəli-əbədi və sonsuz olan böyük Yaradana ünvanlananda onun həddi-hüdudu olmaya bilər. (Əbu Turxan)\nEşqsiz insan tək ölümdən yox, həyatdan da qorxur. (Əbu Turxan)\nEşqin zirvəsini duman örtəndə kədərə çevrilir. (Əbu Turxan)\nElmlə din arasında ziddiyyət o zaman yaranır ki, onlar təyinatını unudub bir-birini əvəz etmək istəyir. (Əbu Turxan)\nElm – beyini, sənət – ürəyi, din – ruhu qidalandırır. (Əbu Turxan)\nEhtiyaclar və çətinliklər zamanı hər məxluqun ümidi Allahdan başqa hər şeydən kəsiləndə və bütün səbəblərdən, vasitələrdən əli üzüləndə Ona tərəf üz çevirər. (İmam Həsən Əskəri)\nElə bir çətinlik və bəla yoxdur ki, Allah tərəfindən onu bir nemət əhatə etməmiş olsun. (İmam Həsən Əskəri)\nEhtiyac yoxdur səni xatırlamağı xatırlamağa. Sən mənə qəlbim qədər, əlim qədər yaxınsan. (Attila İlhan)\nEvlənmək çətin deyil, evli olmaq çətindir. (M. Unamuno)\nElə insanlar var ki, onların qüsurları olmasaydı, istedadları da heç vaxt üzə çıxmazdı. (Vovenarq)\nEy müqəddəs həyat! Müqəddəs insan!\nSənə ilham verən yalnız ürəkdir.\nAyıl məclislərin sərxoşluğundan\nÖmür röya kimi boş keçəcəkdir! (Səməd Vurğun)\nEqoizm kərtənkələ kimi zirəkdir. (Vissarion Belinski)\nElə adam var ki, ürəyini başını itirəndən sonra tapır (Fridrix Nitsşe)\nEy Könül! İndi soruşuram səndən, hansı eşq daha böyükdür? Anlatılaraq dilə düşənmi, anlatmayıb ürək dələnmi? (Şəms Təbrizi)\nEy eşq! Sən elə bir hissən ki, dünya toxları, sənin aclarındır. (Şəms Təbrizi)\nEşq bir qum saatı kimidir, ürək dollarkən, beyin boşalar. (Aleksandr Puşkin)\nElm həyatı öyrənməyə kömək edir, amma yaxşı yaşaya bilmək ayrı hikmətdir. (Jan de Labrüyer)\nElm dünyanı öyrənməyə kömək edir, amma yaxşı yaşaya bilmək ayrı hikmətdir. (Jan de Labrüyer)